Dodik: Uprkos svim pritiscima zapadnih partnera, kupljena tri ruska helikoptera za MUP Srpske\nObjavio E.H Na Jun 25, 2020 0\nRepublika Srpska kupila je tri ruska helikoptera “Ansat” za potrebe svoje policije, a prvi će biti dostavljen Republici Srpskoj u septembru, rekao je za RIA “Novosti” član Predsjedništva BiH Milorad Dodik.\n“Uprkos svim pritiscima zapadnih partnera da spriječe ovu nabavku, mi smo to ipak sproveli” – rekao je Dodik.\nMinistarstvo unutrašnjih poslova Republike Srpske u januaru je objavilo izbor dobavljača helikoptera za oko 22 miliona eura, a kao jedini ponuđač navedena je kompanija “Ruski helikopteri”. Riječ je o tri “Ansat” laka helikoptera, pišu RIA “Novosti”.\nDostava lakih helikoptera iz ruskog grada Kazanja očekuje se u septembru ove godine, te u maju 2021. godine i januaru 2022. godine, piše ruska agencija.\nHelikopterski servis Republike Srpske trenutno ima tri helikoptera “CA-341/342” /Aerospatiale Gazelle/ i jedan “Bell 206 JetRanger”.\nTrifunović: “Rusija bi da trguje Kosovom i Republikom Srpskom za Donbas!”


Pacoli: Spremni smo za dijalog samo kao dve nezavisne države • RTK\nPacoli: Spremni smo za dijalog samo kao dve nezavisne države\nPo njegovim rečima, Kosovo je uvek bilo posvećeno nastavku dijaloga. „Bili smo spremni da nastavimo razgovore, ali Srbija je svoju stolicu ostavljala praznom i neprestano izazivala incidente i agresiju na Kosovo“, napisao je on.\n„Kosovo dve godine vodi nezapamćenu diplomatsku bitku sa Beogradom, kojom je prljava srpska diplomatija imala za cilj podrivanje državnosti Kosova u međunarodnom okruženju“, napisao je Pacoli dok je carinu koja je uspostavljena na robu koja se uvozi iz Srbije i BiH ocenio kao suvereni instrument Kosova za reagovanje na ovu agresiju koju je izazvao Beograd.\n„Srbija i dalje ne pokazuje volju da tome stane na kraj. Spremni smo kao i uvek za dijalog, ali uslovi su jasni jer dve nezavisne i suverene države imaju za cilj obostrano priznavanje i uspostavljanje diplomatskih odnosa“.


Peščanik Novinari, tišina tamo! - Jelena Milinković - Peščanik\nNovinari, tišina tamo!\nPosted By Jelena Milinković On 22/11/2014 @ 09:30 In Ispod Slajdera,Tekstovi | Comments Disabled\nProšle nedelje se na stranicama Politike vodila minipolemika između novinarke ovog lista i Kabineta predsednika Republike. Ova polemika je još jedan „medijski događaj“ u nizu reakcija na posetu albanskog premijera Edija Rame i na njegovu „skandaloznu“ izjavu. Naime, novinarka je pokušala da sazna zbog čega se predsednik Tomislav Nikolić nije susreo sa premijerom Albanije i da li je takav susret uopšte bio planiran, te da li je predsednikovo saopštenje kojim odbija ovakvu vrstu susreta bilo potrebno i kada je nastalo, nakon ili pre „incidenta“. Kao po nekom ustaljenom „naprednom“ pravilu, novinarka nije dobila odgovor, ali je ipak napisala članak u kome je sa sagovornicima analizirala ovu situaciju. Na stranu priroda i kvalitet ovog članka, kao i izbor sagovornika-analitičara – mene zanima nešto drugo: reagovanje Kabineta predsednika nakon objavljivanja ovog novinskog teksta. Ono je dato u vidu saopštenja.\nDigresije radi, saopštenja su se, vrlo naprednim, da ne kažem radikalnim metodama gotovo neprimetno vratila u svakodnevni medijsko-politički diskurs, a bila su jedno od glavnih obeležja 90-ih godina, kada su se SPS i JUL svakodnevno obračunavali sa opozicijom i saopštavali građanima propagandno-političke tirade upravo koristeći, između ostalog, i ovaj oblik političke aktivnosti. Danas sve češće slušamo saopštenja iz vladajuće stranke, Kabineta, ministarstava, kojima se munjevito reaguje i na najmanje (kvazi)provokacije.\nSaopštenje Da li je umesno pitanje novinara Politike koje smo imali prilike da pročitamo 13. novembra pokazuje mnogo toga: odnos predsednika prema medijima i građanima, nivo (ne)profesionalnosti njegovog Kabineta, diplomatski koncept predsednika, kao i nivo pismenosti i jezičke (ne)kulture njegovog Kabineta, pa i njega samog. Iznad svega, ovaj tekst se uključuje u „slavni“ niz onih postupaka koji predstavljaju otvoreni i nedopustivi pritisak na novinare, a kojih je sve više. Sa druge strane, izostanak reakcije na ovakve napade pokazuje i koliko smo kao javnost navikli na njih. Reakcije su sve ređe, ispadi političara, kada je komunikacija sa novinarima u pitanju, sve češći. U tome svakako, kao i u svemu ostalom, prednjači premijer. On nizom postupaka izgrađuje atmosferu u kojoj je logično i poželjno kritikovati novinare i demonstrirati silu vlasti prema celokupnom novinarskom pozivu.\nNesuvisla sazivanja hitnih nedeljnih konferencija za novinare na kojima niko ništa ne pita i gde ništa nije hitno (i bitno), direktni prenosi sednica Vlade i sve češće direktne konferencije na kojima vladini zvaničnici saopštavaju svoje rezultate, a koje prekidaju TV program i simultano se prenose na nekoliko televizija, otvoreni napad na novinarku Blica, koja je na konferenciji za novinare kritikovana i prozivana imenom i prezimenom zato što je bila kritična prema premijeru i Vladi, prošlonedeljno zlonamerno isticanje udela američkog kapitala u vlasništvu televizije N1 povodom pitanja novinarke sa ove televizije, što neodoljivo podseća na onu SPS-JUL-SRS sintagmu „strani plaćenici“ – samo su neki od premijerovih doprinosa medijskom sumraku koji je zavladao.\nTu su takođe teško dokazivi, ali i pored toga jasni momenti, kao što su tragikomični pokušaji cenzure interneta, obaranje sajta Peščanik, ukidanje Utiska nedelje, pomeranje, skraćenje i praktično gašenje Kažiprsta, nestajanja neistomišljenika iz javne, prvenstveno televizijske, ali sve više i (dnevno)novinske sfere, kontrola informacija koje će dospeti u javnost itd. U „slavni“ niz kome premijer sve češće doprinosi novim biserima, upisuje se i predsednik Republike kako ne bi zaostajao za svojim političkim sinom.\nMeđutim, saopštenje objavljeno u Politici upitno je na nekoliko nivoa, ne samo kao deo pritiska i, najblaže rečeno, nekorektnog odnosa prema novinarima. Ono je problematično od jezičko-pravopisnog, preko logičkog i političkog, pa sve do etičkog aspekta, te se ne postavlja pitanje da li je umesno pitanje novinara, već da li je umesno saopštenje predsednika Republike.\nPre nego što pređem na analizu nekoliko mesta iz ovog teksta potrebno je naglasiti da je, prema rečima novinarke Politike, saopštenje objavljeno bez ikakvih skraćenja redakcije, dakle u izvornom obliku, onako kako je poslato iz Kabineta. Takođe, saopštenje potpisuje Služba za saradnju sa medijima predsednika Republike. Kako bi ovo telo trebalo da saopštava zvanični stav predsednika Republike, a kako se predsednik od saopštenja nije ogradio, smatram da su iskazani stavovi stavovi predsednika.\nUkoliko je predsednik Republike ili njegov Kabinet odlučio javno da se obrati novinarima, on ne piše privatno pismo, već se obraća građanima Srbije. Zbog toga tekst koji nam predsednik obznanjuje treba da bude napisan na vrhunskom nivou, mora biti savršeno pravopisno i gramatički ispravan, maksimalno odmeren i izbalansiranih stavova, gde se i uvređenost, ukoliko je ima, saopštava sa dignitetom i dostojanstvom koje ova funkcija podrazumeva. Predsednik takođe mora da poštuje pisane i nepisane uzuse demokratskog društva, kakvo formalno jesmo. On sam je izabran na demokratskim izborima i mora znati da komunikacija sa novinarima, zbog osetljivosti ideje slobodnog i nezavisnog novinarstva, zahteva dodatnu delikatnost.\nPrema Ustavu, Predsednik „predstavlja Republiku Srbiju u zemlji i inostranstvu“. Zbog ove simboličke znakovitosti i značaja koji ima, kao i zbog snage koju crpi iz neposrednih izbora kojima dolazi na vlast, njegovi javni nastupi bi trebalo da budu visoko profesionalni, odmereni, promišljeni i precizni, pa tako i njegova saopštenja. Tekst kojim se obratio novinarki Politike, a time i svim građanima Srbije, kao i većina saopštenja koja dolaze iz njegovog Kabineta, jesu sve samo ne to.\nU saopštenju se kaže da nije jasna svrha novinarskog teksta kojim se preispituje odluka predsednika Republike, jer je iz obrazloženja u prethodnom saopštenju (sic!) očigledan razlog zbog koga predsednik nije želeo da primi premijera Albanije. Dakle, predsednik Tomislav Nikolić smatra da ukoliko bilo koji predstavnik vlasti izda saopštenje povodom neke od svojih odluka, tu se na svaku dalju raspravu stavlja tačka: javnost nema pravo da se pita, da sumnja ili da na bilo koji način procenjuje ono što joj se saopštava.\nPrema predsedniku i njegovom Kabinetu ovaj kanal komunikacije je jednosmeran, poput srednjevekovnih proglasa: dobošar izađe na trg, vikne „čujte i počujte“, saopšti zvaničnu informaciju okupljenoj svetini, svetina sasluša i raziđe se, povinujući se odluci vladara. Predsednik i njegov Kabinet zaboravljaju da smo ipak daleko odmakli (ne zahvaljujući njegovom političkom delovanju) od srednjeg veka, te da je u savremenim demokratskim društvima svaka, pa i najtemeljnije i najuverljivije obrazložena izjava, podložna komentarisanju, preispitivanju, sumnji i neverici. Na onome ko saopštava ostaje da smisli dobru argumentaciju i da suvereno brani sopstvene stavove, ukoliko smatra da ih je potrebno braniti, a ne da dovodi u pitanje svrhu preispitivanja.\nSaopštenje kojim predsednikov Kabinet polemiše sa novinarkom bazirajući svoju argumentaciji na tvrdnji da novinar nema pravo da pita i samostalno zaključuje, pokazuje zabrinjavajuće nerazumevanje medija, novinarskog posla, uzusa demokratskog društva, a uz to je i ozbiljan pritisak na slobodno novinarstvo, posebno u atmosferi u kojoj je već postalo uobičajeno da političari preslišavaju novinare, a ne obrnuto. Uz to, reč je o Politici, novinama koje su svakoj vlasti „odgovarale“, uz koje se stavlja atribut „državotvorna“. Ukoliko sadašnja vlast ima problem sa Politikom i njenom urednicom Ljiljanom Smajlović, onda smo stvarno nisko pali.\nTakođe, autor/ka ovog saopštenja obračunavajući se sa novinarkom Politike, ne propušta priliku da kaže šta Kabinet i predsednik misle o premijeru susedne države sa kojom imamo više nego problematične diplomatske i svake druge odnose. Podsećajući javnost o kakvom „bezočnom“ političaru se radi, saopštenje dodatno raspiruje negativni medijski odnos prema ovoj poseti, i svemu što je za nju vezano. Tako su se u tekstu koji polemiše sa novinarkom Politike našli i trgovina organima i loš položaj srpske nacionalne manjine u Albaniji (koje su se tek sada setili) i incidentna priroda albanskog premijera, kao i napadi na Srbe na Kosovu. I sve to možda ne bi bio problem da se autor/ka sve vreme ne poziva na misiju izgradnje mira u regionu i dobrosusedske odnose, kao i na dobrodošlicu koju je Edi Rama dobio u Srbiji. Takođe se ističe pomalo nejasna prvobitna odluka predsednika da ne saopštava da se neće susresti sa premijerom Albanije – da ne bi „prikupljao političke poene“.\nUkoliko predsednik želi da komunikaciju i diplomatske odnose podigne na viši nivo, onda ne bi smeo da podgreva albansko-srpsko neprijateljstvo, podrazumevajući da nesusretanje sa albanskim premijerom donosi političke poene. Predsednik bi trebalo da radi na stvaranju takvog društva u kome će upravo susret sa albanskim premijerom da donosi, a ne da odnosi političke poene. Ali ovo samo govori o tome u kojoj meri napredna vlast razmišlja dominantno o političkim poenima, rejtinzima i u kojoj meri ne može da se odmakne od populističkog i demagoškog diskursa.\nPredsednik nije sprečavao, kako se kaže u saopštenju, da se Edi Rama dočeka „kako dolikuje, jer nije to jedini premijer zemlje koja se ogrešila o Srbiju, a Srbija ga dočekala domaćinski“. Šta nam se ovde saopštava? Mnogo je onih koji su se o nedužnu Srbiju ogrešili (čitaj: mnogo je naših zapadnih neprijatelja), pa su u Srbiji domaćinski dočekani. Predsednik bi trebalo da zna da međunarodni diplomatski odnosi ne počivaju na kategorijama grešnosti ili nevinosti. Takođe, trebalo bi da se podseti da su srpske vlade imale toliko političko-diplomatskih, blago rečeno, gafova u svojoj skorijoj istoriji, kojima je i sam radikalno doprinosio, te da je Srbija toliko zavisna (ekonomski pre svega) od drugih, da je krajnje neumesno postavljati pitanje grešnosti inostranih gostiju koji nam dolaze i spremnosti Srbije da ih primi. U tom smislu Srbija nema puno izbora, jer da ima, do posete albanskog premijera verovatno ne bi ni došlo.\nDruga stvar, predsednik zaboravlja da je on predsednik i da je Srbija republika, te da nema mesta nikakvom „domaćinskom“ dočeku, kao da je u pitanju privatna poseta. Taj familijarno-slavsko-domaćinski maskulini mit o dobrim srpskim domaćinima koji će svakog gosta dobro da ugoste, nahrane i napoje, krajnje je neumesno pominjati u zvaničnom saopštenju predsednika Republike. Srbija nije predsednikovo privatno imanje i on i ostali državnici ne treba domaćinski da dočekuju inostrane goste, već državnički i profesionalno.\nKoliko na logičkom nivou delovi teksta ne stoje, pokazuju sledeće dve rečenice, gde se u prvoj kaže da građani treba da budu obavešteni o stavovima predsednika, a već naredna glasi: „Predsednik nema nikakvu obavezu da se o tome pravda novinaru Politike, ili bilo kom subjektivnom pojedinicu“. Na stranu što je nepravilno reći: pravdati se o tome, na stranu kolokvijalni govor u zvaničnom saopštenju, na stranu što nije jasno šta je to subjektivni pojedinac i kakav bi to bio objektivni pojedinac (verovatno glasač SNS-a). Dakle, na stranu što je rečenica jezički krajnje problematična i što bi bila išarana crvenim da je u pitanju đački pismeni zadatak – njena poruka je više nego indikativna za celokupni javni govor (ne samo predsednika). Iz nje vidimo da se novinari ne smatraju građanima Srbije, jer je u prethodnoj rečenici kazano da građani treba da budu obavešteni o predsednikovim stavovima, ali ne i novinari.\nPredsednik ovde izgovara populističku naprednjačku mantru: građani znaju, narodu ćemo reći otvoreno (ali nećemo odgovarati na novinarska pitanja jer oni pitaju i ono što mi ne želimo da kažemo). Predsednik zaboravlja da su novinari ti kojima je posao da pitaju u ime građana, te da je postavljanje pitanja njihov posao i da upravo u interesu javnosti, a ne iz ličnih pobuda, oni pitaju, istražuju, pišu. Ukoliko građani treba da budu obavešteni i ukoliko se od njih ništa ne krije, onda se na novinarska pitanja odgovara.\nAli u tome i jeste glavna stvar. Nikada nismo imali više saopštenja, konferencija, gostovanja predstavnika vlasti u emisijama, prenosa sednica vlade, a nikada manje nismo znali šta se zaista dešava: koliko se zadužujemo, zašto dinar slabi i zašto Narodna banka pravi gubitke, kakve ugovore potpisujemo, šta prodajemo, kolika je isplativost projekata u koje ulažemo.\nI na kraju: čak i kada bismo sve prethodno navedeno prenebregli, saopštenje je loše i na nivou elementarne pismenosti. Prisustvo kolokvijalnog i neprimerenog govora poput komentara na situaciju sa dronom i zastavom: „Šta ste očekivali? Da skoči na nju i spase situaciju?“ zaista zvuče neumesno. Pravopisne greške kao što je izostanak upitnika na kraju upitne rečenice i to u samom naslovu teksta, kao i upotreba tri tačke na kraju rečenice umesto tačke, ogoljuju sav amaterizam predsednika i njegovog Kabineta.\nJezička rodna neosetljivost teksta u kome se novinarka Politike uporno naziva novinarom pokazuje tipičan maskulinizam javnog govora u Srbiji. Logička nekonzistentnost teksta, kao i nedovoljna jasnost pojedinih delova dodatno upućuju na neukost. Kada svemu ovome dodamo i duboko problematičnu neetičnost teksta, ostaje poražavajući utisak, jer saopštenje dolazi sa samog vrha države, njime se država praktično obratila svojim građanima.\nObraćajući se na ovaj način, predsednik svih građana vređa građane, a predsednikovo saopštenje, za razliku od novinarskog pitanja, krajnje je neumesno. Umesto što autor/ka teksta novinarki Politike savetuje da se naoruža „profesionalnom etikom, oprezom i mudrošću“, bilo bi bolje da sam/a postupi po ovom savetu, te da posavetuje i predsednika, a da novinare pusti da rade svoj posao.\nURL to article: https://pescanik.net/novinari-tisina-tamo/


Radovi na poboljšanju infrastrukture na više lokacija u Herceg Novom\nPo nalogu Sekretarijata za komunalne djelatnosti, na potezu od Partizanskog puta do ulice Vasa Ćukovića na Škveru postavljena je nova rasvjeta.\nIzvor vijesti: Press služba Opštine HN\nPodnaslov: Sekretarijat za komunalne djelatnosti\nTizer: Po nalogu Sekretarijata za komunalne djelatnosti, na potezu od Partizanskog puta do ulice Vasa Ćukovića na Škveru postavljena je nova rasvjeta.\nIzvor: Press služba Opštine HN\nTakođe, staza od zgrade Pošte prema Šetalištu Pet Danica uređena je i osvijetljena, a prema riječima sekretara Vasilija Seferovića, obje lokacije su neopravdano bile u mraku što je predstavljalo dugogodišnji problem.\nRadove su izveli radnici Komunalno stambenog preduzeća.\nSeferović je napomenuo i da je prethodnih dana postavljeno 12 novih podzemnih kontejnera (zapremine 2.5 kubika) na 6 lokacija: u neposrednoj blizini Hotela „Play“, u ulici Save Kovačevića (preko puta Tonsatija), kod Titove vile u Igalu, u blizini benzinske pumpe u ulici II dalmatinske brigade, na Jadranskoj magistrali u blizini prodavnice „Val“ i na jednoj lokaciji u Kumboru.\nKako je kazao, narednih dana biće izvršeni radovi na postavljanju još 18 podzemnih kontjenera na 9 lokacija.\nMoze sanacija mosta nema 4metra iznad zig zag igraonice?\nNova ambijentalna rasvjeta za Sat kulu i crkvu Svetog Arhanđela Mihaila\nRadovi na ugradnji nove ambijentalne rasvjete oko Sat kule završeni su proteklih dana, čime je poboljšano osvjetljenje ovog utvrđenja iz 17. vijeka koje predstavlja simbol Herceg Novog.\nSeminar na temu obavezne fiskalizacije za izdavaoce privatnog smještaja i seoska domaćinstva 31. maja\nUprava prihoda i carina Crne Gore će u saradnji sa lokalnom samoupravom održati seminar o edukaciji izdavaoca privatnog smještaja i seoskih domaćinstava na temu obavezne fiskalizacije, u utorak 31. maja u 11 časova u Velikoj skupštinskoj sali.


Merkelova odbacila poređenje Putina i Hitlera - Vesti - Aktuelno - ALO!\nAutor: RTS | 31.03.2014 - 18:22:00h | Komentara: 0\nNakon što je nemački ministar finansija Volfgang Šojble uporedio postupke Rusije sa fašističkom Nemačkom, kancelarka Angela Merkel istakla je da je Krim slučaj za sebe.\nNemačka kancelarka Angela Merkel odbacila je poređenje ruske aneksije Krima sa onim što je fašistička Nemačka, pod vođstvom Adolfa Hitlera, činila u Sudetskoj oblasti, javljaju nemački mediji.\n"Ja aneksiju Krima posmatram kao slučaj za sebe", rekla je Merkel i dodala da se u slučaju Krima jasno radi o kršenju međunarodnog prava, prenosi Tanjug.\nOna je naglasila da je zainteresovana da dođe do razumnog razvoja situacije u Ukrajini i da ljudi tamo mogu da lično odluče ko će im biti budući predsednik.\nŠojble je uporedio postupke, odnosno, povukao paralele između ruske aneksije Krima i Sudetske oblasti u vreme Adolfa Hitlera, preneli su nemački mediji, navodeći da ruski postupak prema Ukrajini, očito, podseća ministra na politiku ekspanzije nacističke Nemačke.\n"Takve metode je još Hitler primenjivao...to znamo svi mi iz istorije", rekao je Šojble na jednom skupu pred oko 50 đaka, pred kojima je odgovarao na pitanja o evropskom jedinstvu i evro-krizi, preneo je nemački politički magazin Špigl.\nO napetosti u vezi sa Ukrajinom ministar je počeo da govori pošto je jedan učenik želeo da zna da li će ukrajinska kriza pooštriti evro-krizu, navodeći da je Šojble rekao da se sada, pre svega, radi o tome da se spreči da Ukrajina postane platežno nesposobna.\nŠpigl navodi da je Šojble "neobično otvorenim rečima objašnjavao đacima kako je došlo do ruske okupacije Krima".\nŠojble je jedini koga su i socijaldemokrate i demohrišćani želeli za ministra i u ovom sazivu nemačke vlade.\nOn je dugogodišnji član Hrišćansko-demokratske unije, siva eminencija i najstariji član vlade, za koga se kaže da je veoma blizak saradnik Merkel.\nKonzervativac Šojble je jedini koji je neprekidno od ujedinjenja Nemačke do sada na vladinim funkcijama. Rođen je 1942. godine, a pre dvadesetak godina je, na jednom izbornom skupu preživeo atententat i od tada se nalazi u invalidskim kolicima. Antentat na Šojblea je počinio jedan bolesnik, šizofreničar.


Selakovic: Sa modernom Srbijom svako zeli da sarađuje\nTanjug 11. februara 2022. 18:50\nBEOGRAD – Ministar spoljnih poslova Srbije Nikola Selaković sastao se danas u Gabonu sa predsednikom te centralnoafričke države Alijem Bongom, šefom diplomatije Pakomom Mubeleom, ministrom poljoprivrede Biendijem Magangom i sa ministrom odbrane Mihaelom Musom.\nSelaković je nakon sastanaka rekao da je sa sagovornicima u Gabonu razmotrio mogućnosti produbljivanja saradnje u različitim oblastima, kao što su poljoprivreda, industrija, savremene tehnologije, zdravstvo i odbrana.\nPrema njegovim rečima, predsednik Bongo je izrazio želju da u što skorijem vremenu poseti Srbiju, saopštilo je Ministarstvo spoljnih poslova.\n„Gabon je centralnoafrička država u kojoj su na svakom koraku vidljivi tragovi rada nekadašnje srpske i jugoslovenske građevinske industrije i ovde smo zemlja koja ima izuzetno ozbiljnu i dobru reputaciju“, kazao je šef srpske diplomatije.\nPrema njegovim rečima, predstavnici različitih resora žele da dođu u Srbiju i već ćemo u martu imati posetu predstavnika Ministarstva spoljnih poslova koji će doći na političke konsultacije ali i predstavnika gabonske agencije za promociju privredne saradnje.\n„Ono što ostaje kao dobar utisak jeste to što sa našom Srbijom svako želi da radi, da je ugled Srbije i naročito predsednika Vučića svugde u svetu, i ovde u Africi i na drugim mestima gde sam bio, nešto po čemu nas prepoznaju i na čemu nam čestitaju. Sa ozbiljnom, modernom i uređenom Srbijom, koja je drugu godinu zaredom najbrže rastuća ekonomija Evrope, svako želi da sarađuje“, istakao je Selaković.\nTokom posete potpisani su Opšti sporazum o saradnji između vlade Srbije i Gabona i Memorandum o razumevanju o saradnji u oblasti poljoprivrede.\nMinistar spoljnih poslova Srbije će, nakon Ekvatorijalne Gvineje i Gabona, zvaničnu posetu zemljama centralne Afrike nastaviti odlaskom u Sao Tome i Prinsipe i Kamerun, navedeno je u saopštenju.\nMedved: Hrvatska će odbaciti optuznice Srbije protiv pilota\nFormirana Vlada mađarske, ministri položili zakletvu


IZETBEGOVIĆ: 'Vlasti RS-a da ponište sramotna odlikovanja Karadžiću KOJI JE POLA BiH etnički očistio...' | Slobodna Bosna\nIZETBEGOVIĆ: "Vlasti RS-a da ponište sramotna odlikovanja Karadžiću KOJI JE POLA BiH etnički očistio..."\nPolovina teritorije BiH, dodaje predsjednik SDA, etnički je očišćena kampanjom masovnih ubistava, progona, mučenja i silovanja.\nPredsjednik Stranke demokratske akcije (SDA) Bakir Izetbegović prokomentirao je za Faktor presudu Žalbenog vijeća Međunarodnog rezidualnog mehanizma za krivične sudove kojom je prvi predsjednik Republike Srpske (RS) Radovan Karadžić osuđen na doživotnu zatvorsku kaznu. Izetbegović ističe da je izricanjem doživotne kazne Karadžiću načinjen korak više ka pravednoj presudi za genocid počinjen u proteklom ratu diljem osne i Hercegovine.\n"Nažalost, kvalifikacija genocida je zadržana samo za masakr u Srebrenici i nije proširena na Prijedor i druge općine koje su bile izložene sličnom karakteru i intezitetu zločina. Ipak, kroz proces koji je trajao godinama je temeljito utvrđena i zapisana istina o zločinačkom poduhvatu vojske na čijem čelu je stajao Radovan Karadžić i koja je počinila najbrutalnije povrede međunarodnog prava na tlu Evrope od vremena završetka Drugog svjetskog rata", kazao je Izetbegović.\n"Ustanovljeni su koncentracioni logori za civile Bošnjake i Hrvate, porušeni su bh. gradovi i sela. Očekujem da nakon ove presude vlasti u entitetu RS, koje su dodijelile odlikovanje Radovanu Karadžiću i drugim ratnim zločincima, ponište ovakve sramotne i necivilizacijske odluke i time skinu teret masovne odgovornosti sa srpskog naroda i entiteta RS", zaključuje Izetbegović.


GSP dobija 70 novih vozila - Beobuild\nGSP dobija 70 novih vozila\nGradsko saobraćajno preduzeće Beograd juče je raspisalo javni poziv za kupovinu 70 novih autobusa. Ovaj tender treba da bude samo deo planiranog zanavljanja flote, koja će u narednim fazama realizovati nabavku preko 200 novih vozila. Nedavno usvojen rebalans gradskog budžeta obezbedio je 35 miliona evra za ove potrebe, a prema najavama i GSP će učestvovati sa dodatnih 10 miliona evra. Kupovina u ovoj turi obuhvata samo solo vozila, niskopodna i sa tri ulaza, ukljucujući prateću opremu, dijagnostičke i uređaje za održavanje, kao i obuku zaposlenih u radionicama. Zainteresovani dobavljači mogu da podnesu svoje ponude najkasnije do 12. aprila 2019. godine, nakon čega sledi odluka o najboljoj ponudi i potpisivanje ugovora. Hitnost ove nabavke pokazuje i relativno kratak rok za isporuku autobusa - samo 60 dana nakon stupanja ugovora na snagu.


Srpski AgroAgro lansirao ‘SaaS’ rešenje za poljoprivrednike\nU osnovi, AgroAgro je web aplikacija koja korisnicima omogućava jednostavan i brz način za unos bitnih elemenata svog poslovanja, te kreiranja izveštaja i analiza za potrebe poboljšanja biznisa. Servis pomaže poljoprivrednicima da postignu što veći ROI (return on investment) analizirajući podatke i pružajući uvid u one procese koji su i kreirali najviše troškova.\nU razgovoru za Netokraciju, osnivač AgroAgro, Perica Aleksov, izjavio je da je startup nastao kao odgovor na mnoge Excel tablice koje su se pojavljivale na različitim forumima koje i dan danas posećuju poljoprivrednici širom Srbije. Rad na projektu otpočeo je pre skoro godinu dana i trebalo je dosta vremena da se odredi pravi put u kome će razvoj krenuti. Udruživši se sa Ognjenom Vukovićem koji je zadužen za backend, prva verzija finalnog proizvoda lansirana je pre neki dan.\nLičnim kapitalom do prvih korisnika\nSamo u Srbiji danas je registrovano oko 400.000 komercijalnih gazdinstva, čineći poljoprivredu vodećom industrijskom granom. Iako se povećava broj onih gazdinstava koja se okreću tehnologiji kada je vođenje posla u pitanju, i dalje je veliki broj imanja kojima se upravlja uz pomoć sveski i tablica. AgroAgro upravo ovde vidi svoju priliku, a aplikaciju u ovom trenutku koristi više od 160 korisnika, pri čemu je oko 450 njih na čekanju.\nPregledan interfejs namenjen je prikazu velikog broja podataka (Izvor: AgroAgro)\nKada govorimo o veličini evropskog tržišta, trenutno je registrovano oko 7 miliona gazdinstvava od kojih određeni deo koristi modernu tehnologiju za upravljanje svojim biznisima, no kao i u Srbiji, veliki deo njih i dalje se okreće ustaljenim procesima te poznatim Excel tablicama.\nInvesticiju za sada ne tražimo, cilj nam je da dostignemo 1000 korisnika za početak. Nismo u procesu podizanja investicije, ali ukoliko se stvore uslovi za to, dobro ćemo razmisliti. Tim je trenutno usmeren na razvoj i korisnike – traženje investicije ipak zahteva dosta vremena.\nPoljoprivrednici su u mogućnosti da vode odvojene proračune za svako od imanja (Izvor: AgroAgro)\nAleksov i Vučković otkrivaju da proizvod funkcioniše po principu mesečne pretplate, te ističu da nakon sledeće runde dodataka kreću sa izgradnjom prodajnih kanala među kojima bi se mogle naći i velike kompanije koje bi posredovale u distribuciji i prodaji. Držeći se Lean metodologije, tim je fokusiran na povratne informacije svojih korisnika budući da je krajnji cilj izgradnja stabilnog proizvoda koji gazdinstvima olakšava poslovanje, te koji će korisnici zapravo voleti da koriste.


Od sutra u 8 časova zatvaranje svih graničnih prelaza za putnički saobraćaj - Istočne VESTI\nOd sutra u 8 časova zatvaranje svih graničnih prelaza za putnički saobraćaj\nadminMar 19, 2020Društvo0\nPredsednik Republike Srbije Aleksandar Vučić saopštio je danas na konferenciji za novinare, da će od sutra u 8 časova biti zatvoreni svi granični prelazi za putnički saobraćaj – vazdušni, drumski, železnički i vodni.\nVučić je, takođe, rekao da će od petka u podne biti ukinut međugradski autobuski i železnički sobraćaj, ali se građanima ostavlja mogućnost da putuju privatnim automobilima.\nNarednih dana donećemo dodatne odluke o vremenskom proširenju onoga što neki nazivaju policijskim časom, mi ograničenjem kretanja, ali ćete o tome biti obavešteni do vikenda, rekao je predsednik.\nPrema njegovim rečima u narednim danima očekuje se ubrzano povećanje broja zaraženih koronavirusom, epidemija će se sve teže kontrolisati, te će disciplina ljudi biti ključna.\nOn je saopštio da je do sada obolelo103 lica, od čega je u bolnice smešteno 55 lica, dok je 6 osoba u teškom stanju i prikačene su na respiratore.\nOčekujemo u danima i nedeljama koji dolaze, a to vidimo i po reakcijama lekara, dalje ubrazno povećavanje broja zaraženih. Nama je Infektivna klinika u Beogradu gotovo puna, prelazimo na KBC ”Dragiša Mišović, rekao je predsednik Srbije.\nPredsednik je precizirao da je dvoje ljudi pušteno kući, nakon što je dva puta njihov test na virus bio negativan, ali sa druge strane, svakog dana dolazi mnogo više.\nPrema njegovim rečima bolnice su sve punije, a lekari se drže junački, dok vojska i policija veoma dobro obavljaju svoj posao.\nBroj od 100 je važan, jer je u nekim zemljama, taj broj krenuo geometrijskom progresijom da se uvećava, a to se teško kontroliše. Za nas je važno da pokušamo da zaustavimo, da rast ne bude eksponencijalan, da traje što duže, ali da bude niži, rekao je Vučić.\nPredsednik Srbije je demantovao navode o nestašicama goriva u Srbiji i istakao da nema nikakvih problema sa naftom, koje, naprotiv, ima više nego dovoljno, pa će Vlada dozvoliti i njen izvoz.\nOn je, takođe, rekao da nastojimo da imamo slobodnih preko 1. 000 respiratora, kako ne bi došli u situaciju da lekari budu pred odlukom da biraju ko je mlađi pa da se bore za njegov život, ocenivši da se Srbija, proporcionalno broju stanovnika, brzo tehnički pripremila za ovu situaciju u odnosu na druge.\nPredsednik je precizirao da je pre samo par sati stiglo u Srbiju još sedam respiratora švedske proizvodne, da čekamo još devet iz Lajpciga koji su plaćeni, a u subotu uveče očekuje se još 100 koji bi došli kao donacija Kine, dodavši da je kupljeno još 200 respiratora za koje očekuje da od utorka budu na usluzi našem zdravstvenom sistemu.\nTakođe, on je dodao da je kiosenik za bolnice obezbeđen.\nPrema njegovim rečima, policija će večeras rigorozno kontrolisati srpske državljane koji su se vratili iz inostranstva, a ne poštuju samoizolaciju.\nPredsednik Srbije je ukazao na to da je 71.180 državljana ušlo u Srbiju proteklih dana, dodavši da su mnogi disciplinovani, ali ima izuzetaka.\nVučić je upozorio da narednih dana moramo biti najozbiljniji, da nam se ne bi dogodilo ono što je u drugim zemljama kao što su Italija ili Španija.\nZa sada se zadržava to da će trgovinski lanci za penzionere biti otvoreni nedeljom od 4 do 7 časova, mada je bilo predloga da se to omogući dva puta nedeljno. Ali, želimo da penzioneri ne idu ni tada, da ih obeshrabrimo da to čine, sem onih koji baš moraju, ukazao je Vučić.\nOn je naveo da se policija od sinoć, od početka policijskog časa trudila da reagujemo mirno i da isprati ljude do kuće, ali i da država mora odlučnije da reaguje.\nVučić je najavio da će od ponedeljka uveče biti obezbeđeno 10 miliona maski i rekao da su srpske firme počele pojačano da ih proizvode da Jumko pravi 6.000 i da treba da pojača proizvodnju na 10.000 maski, kako bi snabdeo Pčinjski i Jablanički okrug.\nPredsednik je najavio da ćemo sutra imati prvih 30.000 litara rastvora natrijum-hipohlorida koji preporučuje Svetska zdravstvena organizacija kao najbolje sredstvo za dezinfekciju.\nPrema njegovim rečima, rešeni su problemi sa uvozom sirovine za druga dezinfekciona sredstva za građanstvo i sledeće nedelje će biti popravljena situacija po tom pitanju.\nPrethodni članakVREMENSKA PROGNOZA: Prvi dan proleća Sledeći članakKLADOVO: Uhapšen zbog krivičnog dela nepostupanje po zdravstvenim propisima za vreme epidemije


Korisne ideje za uređenje kancelarijskog prostora\nPočetna / Funkcionalnost prostora / Korisne ideje za uređenje kancelarijskog prostora\n8 septembra, 2020 31 октобра, 2020 od admin\nSudeći po istraživanjima – kancelarije i kancelarijski prostori dosta utiču na produktivnost zaposlenih, a kada pogledamo kako izgledaju kancelarije najuspešnijih kompanija videćemo da im je itekako važno samo uređenje i izgled poslovnog prostora.\nModerni kancelarijski prostori mnogo govore o samom brendu, a sve su dalje od izgleda tradicionalnih kancelarija sa jednostavnim nameštajem i prostorom za sastanke. Zato, kada počnete da se bavite uređenjem kancelarijskog prostora – bilo da ga opremate ispočetka ili želite da osvežite i promenite već postojeći izgled kancelarije, važno je da se vodite trendovima, ali i nekim osnovnim idejama o elementima koje svaki kancelarijski prostor treba da ima. U nastavku teksta daćemo Vam korisne i moderne ideje za uređenje kancelarijskog prostora.\nFunkcionalan i udoban nameštaj – najkorisniji elementi\nKancelarijski nameštaj treba da bude funkcionalan, ali i udoban! Veća udobnost na radnom mestu, znači i prijatnije radne časove za zaposlene, odnosno čini ih zadovoljnijim, a samim tim i produktivnijim!\nSto i stolice apsolutno su neophodni elementi svake kancelarije, a savetujemo da, pogotovo kada se radi o stolicama, ne štedite i birate pažljivo! Neudobne stolice lošeg kvaliteta prvi su krivac za probleme sa kičmom koji su sve češći.\nZato posvetite pažnju ovom odabiru, i nemojte se voditi onim “strano = bolje”.\nKada se radi o radnim stolovima – opšti savet je da budu što širi i jači kako bi zaposleni imali što više mesta za rad na samom stolu i dovoljno prostora da mogu da budu uredni.\n“3 u 1” šema obezbeđuje izbor zaposlenima\n“3 u 1” šema za uređenje kancelarijskog prostora sve je češća kada se radi o njegovom uređenju. Moderni, radni prostor trebalo bi da bude dizajniran da obezbedi zaposlenima mogućnost izbora kada je reč o okruženju u kom žele da rade.\nOvakav način uređenja podrazumeva da u jednom radnom prostoru zapravo imate tri: tihi prostor za koncentrisani rad, prostor za kreativnu saradnju i prostor za odmor. Ohrabrivanje zaposlenih da proaktivno biraju kako će i gde obavljati svoje zadatke direktno utiče na to da oni budu produktivniji, ali i srećniji.\nNaravno, ovakav način uređenja kancelarijskog prostora podrazumeva da se radi o većoj kancelariji koju možete ovako da uredite, kao i to da postoji stvarna potreba za ovakvim uređenjem – ako zaposleni rade odvojeno, a ne bave se timskim radom – nema potrebe za konstruisanjem i uređenjem kreativnog prostora za saradnju i “brejnstorming”. Ipak, mesto za ručak i frižider u kome će zaposleni odlagati hranu bi svakako trebalo obezbediti.\nNe zaboravite na bazične elemente\nKada krenu sa odabirom i osmišljavanjem kancelarijskog prostora , mnogi se najviše bave nameštajem, modernim idejama i organizacijom, a zaborave na osnovne elemente koji mnogo znače. To su upravo svež vazduh i prirodna svetlost koji dokazano potpomažu koncentraciju i pozitivno utiču na rad zaposlenih. Zato, ukoliko je moguće, radije birajte kancelarije sa što većim izvorima prirodne svetlosti, odnosno sa što više prozora, kao i sa prirodnom ventilacijom.\nTakođe, preporučujemo da obezbedite zaposlenima i dobru i svežu vodu na dohvat ruke, te da se odlučite za aparat za vodu koji će biti u samim kancelarijama i na taj način podsećati zaposlene na važnost hidratacije.\nKancelarijski nameštaj Prodaja\nPrethodni članak: Zašto je dobro koristiti radni sto podesiv po visini?\nSledeći članak: Prednosti metalnih polica za skladištenje


Nemačka: Prerano za odluku o kandidaturi Srbije\n29. septembar/rujan, 2011.\nZa sada je još prerano da se donosi odluka o otpočinjanju pregovora sa Srbijom o ulasku u Evropsku uniju (EU), rekao je državni ministar u Saveznom ministarstvu inostranih poslova Verner Hojer (Werner Hoyer) juče popodne na\nzasedanju Odbora Bundestaga za Evropsku uniju (EU).\nKako je preneto na internet stranici saveznog parlamenta pod naslovom "Savezna vlada skeptična kada je reč o brzim pregovorima o ulasku Srbije u EU", zamenik šefa diplomatije je dodao i da je sada "teško da se donese procena, jer nemačka vlada tek treba da utvrdi zvaničan stav o ovoj temi".\nHojer je, kako se navodi, rekao da "upravo s obzirom na sukob koji je dan ranije izbio na srpsko-kosovskoj granici još ima izvesne sumnje da li Srbija isunjava uslove za otpočinajnje pregovora o ulasku u EU i da li, kako Srbija tako i Kosovo, mogu da garantuju spremnost na mir".\nSada je nužno, prema Hojerovim rečima, da se iz Beograda upute\n"jasne reči" onima koji su odgovorni za eskalaciju nasilja.\n"Ali ne tek za otpočinjanje pregovora, nego već i za pitanje da li Srbiji može da bude dodeljen status kandidata, nužno je regulisanje međususedskih sporazuma", rekao je Hojer, a prenosi se na stranici Bundestaga.\nZamenik ministra inostranih poslova je istovremeno istakao da je članstvo Srbije u EU "veoma poželjno" i da je Srbija sa predsednikom Tadićem učinila veliki napredak na putu u EU.\nSrbija uvodi policijski sat za vikend: 60 sati u kući\nInspekcija u Juri, deo radnika protestuje i odbija da radi u vreme pandemije\nUdruge tvrde da nasilje nad ženama raste, policijski podaci suprotni\nPreko 8.000 proruskih lažnih vesti o koroni izračunali EU eksperti\nMakarević: Norveška pomoć za bh. zdravstvenu opremu\nWHO poziva na jedinstvo i zaustavljanje politizacije pandemije\nZagađenost zraka i povišena stopa smrtnosti od Covid-19\nBalet u kući\nPuste praške ulice


"Tu vidim paniku, strah od toga što će veliki broj ljudi izaći na izbore, jer su nespremni da ponude bilo kakvu politiku, već se sve svodi na plasiranje izmišljotina. To je jedino na čemu insistiraju", kazao je ministar.\nStefanović je pred novinarima u Beogradu, komentarišući navode Obradovića, podsetio da su se i u poslednjih pet godina mogle čuti optužbe poput one da je na opštini Zvezdara upisano novih, nepostojećih 15.000 birača, kako bi SNS dobila više glasova na izborima.\n"Proverili smo i pokazali da se birački spisak unazad 10-12 godina promenio za nekoliko stotina ljudi ukupno, a najviše se promenio onda kada je trebalo da se kandiduje Dragan Đilas, 2008. godine", kazao je Stefanović, dodajući da ni tada nije smatrao da se to desilo zbog izbora i da bi Đilas pobedio.\nMinistar ističe da se broj birača nije povećao, već smanjio u odnosu na prethodne godine, ali da je i to neznatno.\n"U statističkom smislu imamo minimalne promename", naveo je.\nStefanović ističe da se sve radi transparentno, sve kontrolišu i nevladine organizacije i Republička izborna komisija i predstavnici medija i naglašava da svaki građanin ove zemlje može da proveri da li je u biračkom spisku, te da niko ne može da bude izbrisan mimo zakona.\n"Sistem biračkih spiskova je vrlo čist, vrlo transparentan, ne postoji mogućnost da nekoga duplo upišete, nema mogućnosti da budete izbačeni bez zakonske osnove, dakle sve je vrlo čisto i transparentno", zaključio je Stefanović.


FSS: Zvali smo Ljajića i dao nam je podršku! - Domaći fudbal, Fudbal, The Best Of\nHotSport»Domaći fudbal, Fudbal, The Best Of»FSS: Zvali smo Ljajića i dao nam je podršku!\n– Tačno da FS Srbije u dugom vremenskom periodu, na legalan i pre svega sportu primeren način, pokušava da pomogne u procesu rešavanja vodećih kadrovskih rešenja u udruženju klubova elitnog društva – Zajednici fudbalskih klubova Jelen Super lige. Razlog za takav pristup jeste namera da se konačno prevaziđu podele koje predugo traju i reši pitanje rukovodilaca domaćeg takmičenja u skladu sa Statutom Zajednice fudbalskih klubova Jelen Super lige, a koji bi onda brinuli i pomogli na putu unapređenja klupskog fudbala u Srbiji.\nU cilju prevazilaženja pomenutih problema, činjenica je da smo uoči poslednje Izborne sednice Skupštine Zajednice fudbalskih klubova Jelen Super lige procenili da bi Goran Milanović, potpredsednik FS Srbije i predsednik FK Jagodina, bio veoma dobro rešenje za mesto predsednika tog udruženja. Naše uverenje je bilo bazirano na njegovom iskustvu u rukovođenju Jagodinom, uspesima koje je postigao u matičnom klubu, ali i kompletnom stručnošću dokazanom u radu fudbalske organizacije. Procena je bila da bi upravo Milanović sa pomenutim kvalitetima uspeo da objedini sve postojeće razlike, klupske interese i unapredi rad Zajednice i samog takmičenja.\nStatutarno pravo predsednika Saveza jeste da savetuje, predlaže i eventualno interveniše u cilju donošenja pravih rešenja u fudbalskoj organizaciji. Dakle, to nije lobiranje, već je to rad za kreiranje svih preduslova koji bi kompletan srpski fudbal učinili boljim.\nS tim u vezi, i rukovodstvo FS Srbije i sam predsednik jesu obavili razgovore sa većinom čelnika klubova Jelen Super lige. Namera je bila da se provere ideje i postojeći predlozi, u cilju usaglašavanja stavova pre samog skupštinskog zasedanja.\nTačno je i da smo kontaktirali određene ljude koji su bliski sa pojedinim klubovima, a koji bi svojim uticajem pomogli u rešavanju postojećih problema. U tom cilju razgovarali smo i sa gospodinom Rasimom Ljajićem, koji najvećim delom brine o dobrom funkcionisanju FK Novi Pazar.\nMi tu činjenicu nikada ne bismo obelodanili, ali je kao tačnu priznajemo. Dodajemo i da smo sa gospodinom Ljajićem pričali i svojevremeno pre donošenja odluke o ulasku FK Novi Pazar u domaću elitu, a na osnovu posebnih odredbi pravilnika i Statuta, vođeni idejom da jedan takav klub, region i veliki broj navijača zaslužuju mesto na najvišoj sceni. I danas mislimo da je ta odluka bila ispravna. Ukoliko donošenje takve odluke nije bila greška rukovodstva FSS, ne vidimo zašto bismo napravili grešku ako pozovemo rukovodstvo tog kluba da pomogne u rešavanju jednog problema koji je ometao normalno funkcionisanje Zajednice.\nAli, da pojasnimo – iz FK Novi Pazar smo dobili pismenu saglasnost za izbor Gorana Milanovića, kao i iz niza drugih klubova. Ono što smo pomenuli, sada ponavljamo – intervencijom dvojice ministara, od kojih jedan jeste Rasim Ljajić samom činjenicom da se sam javio, kao i jednog gradonačelnika, iz čijih su sredina klubovi dali prethodnu saglasnost na izbor Gorana Milanovića, promenjeni su stavovi i predstavnici za skupštinsko zasedanje su vraćani sa puta ka Beogradu.\nČinjenica je da su ta tri kluba, koja su dostavila prethodnih dana pismene saglasnosti za izbor Gorana Milanovića, došla na Izbornu sednicu Zajednice, da bismo danas imali jedinstvo u ovom udruženju, izabrano rukovodstvo i problem podela bi nestao sa scene. Do toga nije došlo, a naše jedino pitanje je – zašto?\nPosle svega, napominjemo i poručujemo ljudima koji obavljaju važne političke funkcije, da je mešanje u izbor fudbalskih organa najstrožije zabranjeno po svim odredbama Statuta UEFA i Statuta FIFA. Mišljenja smo da je najbolje da svako radi svoj posao za koji je zadužen. FS Srbije je u obavezi da očuva stabilnost fudbalske organizacije, što će svakako i dalje činiti.\nTakođe želimo da napomenemo da će se pred organima FS Srbije tokom januara 2015. godine naći na dnevnom redu neke slične pojave i dešavanja, oko održanih vanrednih izbora u FS Vojvodine i FS Beograda. Zbog toga, proverićemo razloge i ciljeve tih odluka, koje su u suprotnosti odluci sa poslednje sednice najvišeg organa Skupštine FS Srbije koja kaže da vanrednih izbora na svim nivoima neće biti do isteka aktuelnog mandata, jula 2016. godine.\nUz sve pomenuto, ne ulazeći u neke druge detalje, naglašavamo da imena ministara mi nikada ne bismo pomenuli, jer želimo da sačuvamo njihov autoritet i integritet. Iako je FS Srbije po svemu apolitična organizacija, mi kao deo srpskog društva podržavaćemo uvek izabrane predstavnike vlasti, ministre i sve članove Vlade Republike Srbije, jasno poručujući da će u nama imati saradnike za najbolju moguću prezentaciju zemlje i pozitivnu propagandu sporta uopšte.\nGovoreći o tome, želimo ovom prilikom da odgovorno i zvanično demantujemo da je gradonačelnik Čačka, mr Vojislav Ilić, bilo kada i u bilo kom kontekstu pomenut u okviru FS Srbije. Nije nam jasno zašto neko pokušava da kompromituje i Grad Čačak i njegovo najviše rukovodstvo, kao i sam FS Srbije. Podsećamo da je lokalni superligaš Borac bio za izbor Gorana Milanovića za mesto predsednika Zajednice fudbalskih klubova Jelen Super lige i da su njegovi rukovodioci uvek zastupali isključivo sportske stavove. Ovim stavom i odgovornom izjavom želimo da zaštitimo mr Vojislava Ilića od svake eventualne povezanosti sa pomenutom tematikom.\nTAGOVI: Novi Pazar, Tomislav Karadžić, Goran Milanović, Fudbalski savez Srbije, Rasim Ljajić


Iako će biti neophodno opravdati potpunu vakcinaciju za odlazak na britanska mesta kulture od septembra, 76-godišnja pevač osuđuje diskriminatornu meru. On je izjavio da neće nastupati na mestima gde se publici traži potvrda o vakcinaciji jer to smatra diskriminacijom grupe građana. Clapton u video snimku priča o agoniji koju je prošao nakon vakcinacije sa AstraZeneca vakcinom.\nOštro je reagovao 76-godišnji pevač koji je odlučio da neće nastupati na mestima koja zahtevaju da gledaoci budu potpuno vakcinisani. Ovom izjqvom Eric Clapton reaguje na to što je britanska vlada uspostavila u vezi zdravstvene propusnice a koja se tiče pristupa noćnim klubovima i mestima koja primaju veliku publiku. Negativni test stoga više neće biti dovoljan za ulazak na ova mesta.\nOvaj ,,zakon”, koji bi trebalo da bude postavljen od kraja septembra, umetnik smatra diskriminatorskim. „Želim da kažem da neću nastupiti ni na jednoj sceni suočenoj sa diskriminisanom publikom“, rekao je Eric Clapton u kratkoj izjavi. „Ukoliko protokol ne dozvoljava svima da uđu, zadržavam pravo da otkažem koncert“, rekao je, a preneo Rojters.\nPevač se više puta protivio merama ograničenja protiv Kovida, podseća britanski dnevnik The Guardian. Štaviše, objavio je svoju poruku na nalogu Telegrama italijanskog arhitekte i producenta Robina Monottija, skeptičnog prema zdravstvenoj krizi.\nTagovi: diskriminacija publike - eric clapton - komnpletna vakcinacija - Velika Britanija


Isporuke novog Golfa moraju početi do kraja godine\nVolkswagen ulaže napore da nova, osma generacija Golfa inače najprodavanijeg modela u Evropi, stigne do prvih kupaca već tokom 2019.\nKako je za AutoNews rekao prvi čovek VW Herbert Dis, kompanija je na polovini priprema za serijsku proizvodnju novog modela.\n"Maksimalno se trudimo da ispunimo zadati rok i da počnemo sa isporukama prvih automobila pre kraja godine", kazao je Dis.\nTokom razvoja nove generacije Golfa, inženjeri Volkswagena naišli su na probleme sa softverom za ovaj automobil, s obzirom na to da je planirano da digitalni kokpit bude čitavo vrijeme "online" i da se ažurira bežičnim putem.\nMeđutim, ova funkcija izložiće kompjuter u vozilu potencijalnim sajber napadima, pa zahtijeva opsežnije bezbjednosne mjere. Zbog svega toga, softver u Golfu 8 daleko je složeniji od onog u aktuelnoj sedmoj generaciji.\nKada je sredinom marta informacija o problemima tokom pripreme za serijsku proizvodnju novog Golfa dospjela u javnost, spekulisalo se da će premijera možda biti odgođena za 2020, ali po svemu sudeći Golf 8 biće predstavljen već tokom ove godine.\nObjavljene prve slike\nDramatičan pad prodaje\nVolkswagen vozi u rikverc\nVolkswagen povukao 700 hiljada automobila


Predsednica Evropske komisije Ursula fon der Lajen smatra da bi u Evropskoj uniji trebalo povesti “diskusiju” o obaveznoj vakcinaciji.\nU vreme kada novi soj virusa omikron zabrinjava svet, Fon der Lajen je ocenila vezano za obaveznu vakcinaciju da je “prikladno i razumno imati tu diskusiju sada”, navodeći da je to njen “lični stav”.\n“To bi zahtevalo zajednički pristup, ali mislim da je to razgovor koji treba da se održi”, rekla je ona.\nOna je rekla da bi bilo potrebno oko 100 dana za naučnu zajednicu da prilagodi vakcinski odgovor novom soju virusa.\nU cilju suzbijanja novog talasa pandemije Austrija, prva zemlja u EU koja je to odlučila, priprema zakon prema kome će vakcinacija biti obavezna za odrasle građane od 1. februara 2022. godine.\nNemačka je objavila da će obavezno vakcinisanje biti formulisano u predlogu zakona koji će biti podnet parlamentu pre kraja godine.\nPovodom vakcina za decu, Fon der Lajen je navela da je “dobre vesti” dobila u utorak od kompanije Fajzer/Biontek. “U mogućnosti su da ubrzaju proizvodnju. Drugim rečima, vakcine za decu biće dostupne od 13. decembra”, dodala je Fon der Lajen.\nEvropski centar za kontrolu i prevenciju bolesti (ECDC) preporučio je da se vakcinišu deca od pet do 11 godina protiv kovida.\nCentar je naveo da prioritetno treba vakcinisati decu sa visokim faktorima rizika za razvoj teškog oblika bolesti, ali da i deca bez faktora rizika mogu da razviju teži oblik i da budu hospitalizovana te da treba predvideti vakcinaciju sve dece tog uzrasta.\nCentar je ukazao da udeo hospitalizacija dece stare od pet do 11 godina obolele od kovida raste, kao i za sve druge starosne grupe, ali ostaje na mnogo manjem nivou nego kod odraslih.\ndeca/evropska unija/fon der lajen/komisija/koronavirus/vakcinacija\n18/03/2021 | 10:51\nNovina najtežeg talasa do sada: Žene VIŠE OBOLJEVAJU od korone\n“Hospitalizovani i oni koji su već preboleli koronu, ali i vakcinisani”\nPRVI PUT za godinu dana Kina smanjila ključne kamatne stope


"Microsoft" želi da preko interneta poveže igre za "PS4" i "Xbox One" - Geekovacha\n“Microsoft” želi da preko interneta poveže igre za “PS4” i “Xbox One”\nОбјављено 15. марта 2016. аутор vortodox\nNa sajtu Xbox.com je objavljeno da će biti moguće mrežno igranje igara preko različitih platformi kao što su “Xbox One”, “PS4” i “Windows 10” računara. Navodi se da će biti na kompanijama koje prave video igre da odluče da li žele da omoguće ovu opciju ili ne. Sa druge strane na igračima biti da izaberu da li će igrati samo sa onima koji su na njihovoj platformi ili i sa drugima.\nPrva igra koja će podržati ovu mogućnost jeste “Psyonix Rocket League” i biće omogućeno da igrači računara igraju sa onima na “Xbox One” konzoli. Igra je do sada omogućavala igru između “PS4” konzole i računara.\nOstaje samo još pitanje da li će zaživeti ova ideja i kod ostalih igara i platformi. Ako zaživi, da li to znači da se bliži kraju večiti rat između konzola i računara?\nFotografije sa snimanja filma “STAR WARS: EPISODE VIII”\nDizni najavio peti “Indijana Džouns” film


Sporazumi SRB sa Kinom, SAD i FRA važni za jačanje ekonomije\nTanjug 28. aprila 2021. 11:23\nBEOGRAD – Ministar finansija Siniša Mali izjavio je danas u Skupštini Srbije da su pred poslanicima tri važna zakona o sporazumima Srbije sa Kinom, Francuskom i SAD i da je njihovo potvrđivanje važno za dalji razvoj srpske ekonomije i jačanje bilateralnih odnosa Srbije sa tim zemljama.\nNa dnevnom redu sednice Skupštine Srbije je predlog Zakona o potvrđivanju sporazuma između Vlade Srbije i Vlade Kine o uzajamnom priznavanju programa AEO Uprave carina, Ministarstva finansija i Programa za upravljanje kreditima preduzeća Generalne carinske administracije Kine.\nMali je rekao da taj sporazum treba da doprinese daljem jačanju i uspostavljanju bližih ekonomskih odnosa Srbije i Kine.\nMinistar je dodao da je cilj tog sporazuma i otklanjanje prepreka u međusobnoj trgovini, unapređenje bezbednosti u prometu roba bez ometanja trgovinskih tokova, a ostvarenje tih ciljeva treba da doprinese jos većoj trgovinskoj razmeni između Srbije i Kine.\nMali je rekao i da je predlog Zakon o potvrđivanju sporazuma o podsticanju investicija između Srbije i SAD izuzetno važan sporazum koji je proizašao iz Vašingtonskog sporazuma.\nNaglasio je da sporazum sa SAD daje kredibilitet ne samo reformama koje se sprovode u Srbiji, odgovornoj politici džave i perspektivama razvoja domaće ekonomije.\nOn je naveo da je pred poslanicima istakao i značaj Zakona o potvrđivanju Aneksa 1 sporazuma između Srbije i Francuske o saradnji u sprovođenju prioritetnih projekata u Srbiji, od kojih su najvažniji izgradnja metroa u Beogradu i projekat koji se odnosi na unapređenje elektrodistributivnog sistema.\nMinistar je kazao da će se Zakon o metrou u naredne dve nedelje naći pred poslanicima i dodao da taj zakon definiše ne samo proceduru izgradnje nego i sistem upravljanja metroom.\n„Sa tim zakonom smo na korak bliže pokretanju izgradnje prve linije metroa od 21,3 kilometra, što očekujemo do kraja godine. Kao što smo obećali taj višedecenisjki san počinjemo da ispunjavamo ove godine“, rekao je Mali.\nDodao je da taj projekat doprinosi razvoju ekonomije, podizanju BDP-a, zapošljavanju radne snage.\n„Red je da Beograd konačno dobije metro kako bismo relaksirali saobraćaj kroz glavni grad“, kazao je Mali.


Министарство привреде, Javni poziv za učešće zainteresovanih ponuđača u kvalifikacionoj fazi restriktivnog postupka javne nabavke za pružanje konsultantskih usluga privatizacionog savetnika za JP "Naftna industrija Srbije"\nJavni poziv za učešće zainteresovanih ponuđača u kvalifikacionoj fazi restriktivnog postupka javne nabavke za pružanje konsultantskih usluga privatizacionog savetnika za JP "Naftna industrija Srbije"\n13. сеп. 2005.\nNa osnovu člana 26. stav 1, člana 72. stav 1. tačka 2 i člana 101. Zakona o javnim nabavkama ("Službeni glasnik RS" br. 39/02, 43/03 i 55/04, u daljem tekstu: Zakon), Agencija za privatizaciju (u daljem tekstu: "Agencija") objavljuje\nVlada je Zaključkom broj: 119-5128/2005-001 od 18. avgusta 2005. godine, ovlastila Agenciju da u njeno ime i za njen račun sprovede postupak javne nabavke konsultantskih usluga privatizacionog savetnika za JP "Naftna industrija Srbije".\nKako bi se nastavio proces reformi Vlada namerava da angažuje konsultanta koji bi izradio strategiju privatizacije i pružao konsultantske usluge u procesu privatizacije JP "Naftna industrija Srbije".\nRok za dostavljanje predloga strategije je 3 (tri) meseca od dana zaključenja Ugovora.\nPravo učešća imaju svi ponuđači koji ispunjavaju obavezne uslove za učešće u postupku javne nabavke, u skladu sa članom 45. Zakona o javnim nabavkama.\nPriznavanje kvalifikacije ponuđača će se obaviti, shodno članu 52. Zakona, prema uslovima za ustanovljavanje kvalifikacije koje se odnose na:\nIskustvo ključnog osoblja ponuđača i\nFinansijski i poslovni kapacitet ponuđača\nKvalifikaciona dokumentacija se može preuzeti nakon podnošenja pismenog zahteva telefaksom ili email-om na dole navedenu adresu.\nZahtevi za učestvovanje (u daljem tekstu: prijave) se dostavljaju najkasnije 26 dana od dana objavljivanja javnog poziva u "Službenom glasniku RS", odnosno do datuma, vremena i na način naveden u kvalifikacionoj dokumentaciji, na adresu: Agencija za privatizaciju, Terazije 23, 11000 Beograd, Srbija i Crna Gora.\nJavno otvaranje prijava će biti obavljeno neposredno nakon isteka roka za podnošenje prijava, u prostorijama Agencije.\nKomisija za javnu nabavku, u roku od 10 (deset) dana od dana javnog otvaranja prijava, izvršiće analizu prijava i sačiniti listu kandidata kojima će biti upućen poziv za dostavljanje ponuda u drugoj fazi restriktivnog postupka javne nabavke.\nOkvirni rok za izbor najpovoljnije ponude je 3 meseca od dana objavljivanja javnog poziva u "Službenom glasniku RS".\nTerazije 23, 11000 Beograd, Srbija i Crna Gora\nTel:\t+381 11 3020 894\nFah:\t+381 11 3020 843


Novi Sad predao prijavu za nagradu "Melina Merkuri"\nTanjug 17. septembra 2021. 14:31\nNOVI SAD – Grad Novi Sad zvanično je Evropskoj komisiji poslao prijavu za nagradu “Melina Merkuri“, koja se dodeljuje najuspešnijim Evropskim prestonicama kulture (EPK), saopšteno je danas iz Fondacije “Novi Sad – Evropska prestonica kulture“.\nPosle ocene stručnog panela Evropske komisije iz 2019. godine da je Novi Sad jedna od najboljih EPK u pripremnoj fazi, predstoji još jedna ocena, te će na osnovu ispunjenosti svih kriterijuma biti odlučeno da li će Novi Sad dobiti ovo prestižno priznanje, koje obuhvata i novčani deo u iznosu od 1,5 miliona evra.\nPored umetničkog i programskog koncepta, uključivanja scene i građana i evropskih tema i umetnika, ključnu ulogu imaće transparentno ulaganje u prostorne i programske kapacitete tokom i posle godine titule.\nI pored problema izazvanih pandemijom koronavirusa, Grad je zajedno sa Pokrajinom i Republikom zajedničkim naporima uspeo da obezbedi sva sredstva na koja se Novi Sad obavezao da će uložiti ukoliko postane Prestonica kulture.\n“Iako jedan od najmanjih budžeta EPK, doslednim ulaganjem u ranije obavezanih 25 miliona evra u šestogodišnji razvoj, realizaciju i predstavljanje programa, Srpska Atina je potvrdila kontinuitet i posvećenost projektu i zahvaljujući tome, opravdano se nada nagradi ‘Melina Merkuri’ “, navode predstavnici Fondacije.\nPo njihovim rečima, tome dodatno doprinosi do sada uloženih više od 60 miliona za obnovu, izgradnju i razvoj prostora za kulturu, što je jedno od najvećih ulaganja u kulturu u istoriji Novog Sada, a koji ostaju kao njegov trajni legat i posle godine titule.\nU prethodnih pet godina izgrađena je i opremljena Muzičko-baletska škola sa prvom Gradskom koncertnom dvoranom u istoriji grada, izgrađena je infrastruktura i otpočela obnova Kreativnog distrikta kao legatskog projekta EPK.\nPored toga, uređena su “Nova mesta“, mali javni prostori u Novom Sadu odabrani na urbanističko-arhitektonskim konkursima, kao i na javnim pozivima za realizaciju ideja građana, a izvedeni u saradnji sa stručnim saradnicima, Društvom arhitekata Novog Sada.\nTakođe, opredeljena su sredstva za obnovu fasada u Podgrađu Petrovaradinske tvrđave, staro jezgro grada i obnovu Pozorišnog trga, ali i u institucije i ustanove kulture poput Novosadskog pozorište, Muzej grada Novog Sada, Kulturni centar Kisač, Gradsku biblioteku, i druge.\nZa noseću izložbu u programskom luku “Heroine“ u Muzeju Grada Novog Sada u rekonstrukciju prostora biće uloženo dodatnih 880 hiljada evra.\nKako je navedeno, prvi put od izgradnje su sređene fasade Srpskog narodnog pozorišta i zgrade Pokrajinske vlade, što je od velikog značaja za samu godinu titule jer će se 13. januara 2022. godine ispred zgrade Pokrajinske vlade održati svečano otvaranje.\nTime je Novi Sad u delu kapitalnih ulaganja premašio sredstva na koja se obavezao aplikacionom knjigom iz 2016. godine.\nPozitivnim ocenama doprinosi i petogodišnji rad Fondacije, koja je iz sredstava Evropske Unije obezbedila više od pet miliona evra, dok su partneri projekta uključivanjem u finansiranje programa EPK u periodu od 2017. do 2021. uložili više od milion evra.\nSa nagradom “Melina Merkuri“ ukupna vrednost sredstava za projekat iz evropskih i privatnih fondova iznosila bi više od 7,5 miliona evra, čime je Fondacija postala javna organizacija čiji rad i angažovanje zaposlenih nisu obezbeđeni iz budžetskih sredstava.


DESK osvežava svoju ponudu servera i radnih stanica\nDESK osvežava svoju ponudu servera i radnih stanica – Personal magazin\nKompanija DESK, koja je u februaru mesecu zabeležila prodaju 400-tog Intel servera sa DESK nalepnicom, u aprilu izlazi na tržište sa kompletno revidiranom ponudom servera i radnih stanica. U novoj…\nKompanija DESK, koja je u februaru mesecu zabeležila prodaju 400-tog Intel servera sa DESK nalepnicom, u aprilu izlazi na tržište sa kompletno revidiranom ponudom servera i radnih stanica.\nU novoj ponudi naći će se čak 8 novih modela dok će postojeći modeli biti osveženi novim opcijama. Osim novih modela, DESK će ponuditi i niz dodatnih usluga u oblastima implementacije, održavanje i podrške, koje će, uz standardnu 3-godišnju garanciju na hardver, kupcima pružiti mogućnost da uz novi server dobiju tačno onaj nivo podrške koji zahteva njihovo poslovanje.\nNovi modeli bazirani su na najnovijim Intel platformama sa 3420, 5500 i 5520 chipset-ima koji podržavaju Intel Xeon procesore iz serije 3400, 3500 i 5500. Osim toga, svi modeli podržavaće će i najnovije Intel Xeon procesore iz serije 3600 i 5600, izrađene u 32nm tehnologiji, čiji top-modeli sadrže 6 procesorskih jezgara što znači da bazni dvoprocesorski server sada može imati i do 12 procesorskih jezgara a računajući i Intel Hyper-Threading tehnologiju, do 24 procesorska “thread“-a, što su procesorske performanse koje su se do skoro mogle zamisliti samo na veoma skupim multiprocesorskim serverima. Pri tome, cene novih modela će biti uporedive sa modelima prethodne generacije.\nJedna od osnovnih prednosti DESK servera je velika fleksibilnost u konfigurisanju. Kao što je i ranije bio slučaj, sve modele je moguće konfigurisati po želji sa odgovarajućom konfiguracijom procesora, memorije, diskova i napajanja, pri čemu većina modela podržava sve značajne serverske tehnologije kao što je ECC memorija, SAS diskovi, RAID konfiguracije diskova i redudantna napajanja. Ukoliko postoje nedoumice u pogledu izbora modela i konfiguracije, DESK-ovi konsultanti sa višegodišnjim iskustvom u implementaciji i dimenzioniranju serverskih sistema, su na raspolaganju da pomognu u izboru konfiguracije.\nSvi DESK serveri dolaze sa 3 godine garancije na hardver, pri čemu DESK postavlja visoke standarde u smislu rokova za otklanjanje kvarova i zamenu delova (kao kupcu DESK servera ne može vam se desiti da vam neko kaže da server donesete u servis ili da ćete rezervni deo morati da čekate 30-45 dana). Pored toga, u ponudi će se naći i „prateće“ usluge (usluge koje se mogu kupiti samo prilikom kupovine servera) instalacije, implementacije namenskih servera, hardverske, tehničke i korisničke podrške.\nDESK osvežava svoju ponudu servera i radnih stanica was last modified: April 3rd, 2010 by Redakcija\nDelphiDeskIntel serverradne staniceServeri\nOdržana CorelDRAW Graphics Suite X5 prezentacija


Počela Balkanska smotra mladih strip autora - JUGPRESS\nPočela Balkanska smotra mladih strip autora\nSvečanim otvaraqnjem počela je ovogodišnja, 23. po redu, Balkanska smotra mladih strip autora. U organizaciji škole stripa „Nikola Mitrović Kokan“ u periodu od 25. do 30. juna u prostorijama Leskovačkog kulturnog centra, Narodnog muzeja i Narodne biblioteke „Radoje Domanović“ održaće se čak 21 aktivnost poput raznih izložbi , predavanja i radionica. Ove godine je na ovaj festival stripa svoje radove poslalo 2817 učesnika iz rekordnih 80 zemalja sa šest kontinenata.\nGradonačelnik Leskovca Goran Cvetanović otvarajući smotru podsetio je da je Leskovac uvek pružao nesebičnu podršku festivalu i poželeo organizatorima da obaraju rekorde i u narednim godinama održavanja.\n„Leskovac će zahvaljujući ovom festivalu biti svet u malom. Posebno raduje učešće strip autora iz gotovo čitave Afrike, budući da se radi o kontinentu koji je što se stripa tiče još uvek velika nepoznanica u Evropi i Sjedinjenim Američkim Državama, ali i zato što najbolje potvrđuje kakav ugled Balkanska smotra mladih strip autora uživa širom sveta. O globalnoj prirodi smotre koja je počela kao Balkanska svedoči i iskorak koji je ove godine učinjen ka azijskom stripu. Posetioci će imati priliku da pogledaju izložbu “Savremeni korejski strip: Jedna perspektiva“ čime će korejski strip po prvi put biti prezentovan u Istočnoj Evropi“ – rekao je gradonačelnik i dodao da će karakteristični segment ovogodišnje smotre biti i jedinstvena izložba – “Balkanski ženski strip: Izbor”.\nJedan od organizatora, Marko Stojanović, kaže da je veliki izazov organizovati festival u uslovima koje nameće globalna pandemija korone.\n„Teško je baviti se kulturom kad je glavni cilj osigurati bezbednost svakom gostu i posetiocu festivala, ali nas nikad veći odaziv autora iz 80 zemalja sveta, želja autora iz deset zemalja da uživo prisustvuju, kao i institucionalna podrška internacionalnim programima koja je smotri pružena, obavezuju da damo sve od sebe i priredimo ovaj praznik duha i umetnosti najbolje što možemo te pošaljemo pozitivnu sliku Srbije u svet.”\nIsabel Debeker, direktorka Muzeja stripske umetnosti iz Brisela izjavila je da je jako počastovana što prisustvuje otvaranju festivala, te da se nada kako će ovi susreti otvoriti nove mogućnosti u budućnosti za strip uopšte.


Luksuzni automobili u Srbiji rasprodati, neki čekaju po šest meseci na modele od 300.000 evra - Sputnjik Srbija\n08:59 14 Maj 2021\n20:44 03.05.2021 Preuzmite kraći link\nIako nema promocije automobila, popusti i razne vrste poklona očekuju kupce. U udruženju uvoznika nisu optimistični, ali kažu da je situacija kod nas mnogo bolja nego u okruženju.\n„Pošto sajma neće biti, vidimo da mnogi brendovi oglašavaju sajamske uslove koji su u ovoj sezoni nešto na šta su kupci navikli. Imamo i usporenu dobavljivost novih vozila zbog zaustavljanja proizvodnje kod pojedinih proizvođača, tako da sam rast prodaje u nekom procentu ne očekujemo“, navodi Aleksandra Graovac, sekretar Udruženja Asocijacije uvoznika vozila i delova, prenosi RTS.\nTržište je živnulo od kako je počeo proces reciklaže, kažu u jedinoj domaćoj fabrici automobile „FCA Kragujevac“. Kupuje se više u prva tri meseca ove godine.\n„Tržište ove godine raste u proseku osam odsto, od čega su putnički automobili devet odsto, a komercijalna vozila pet odsto. Kada su fizička lica u pitanju, povećanje prodaje je 38 odsto. Ako pričamo o 2019. godini koja nije imala kovid, rast je 28 odsto. Mnogi bi pomislili da smo izašli iz krize, ali ja to ne mogu da tvrdim jer sajma nije bilo i nije bilo apstinencije u kupovini u prva tri meseca“, ukazuje Boris Čučković iz „FCA Kragujevac“.\nsubvencije, Međunarodni sajam automobila, luksuzna oprema, luksuzna vozila, automobili


U fiskulturnoj sali Tehničke škole „Ivan Sarić” danas je otvoren dvodnevni „Sajam obrazovanja” koji bi učenicima osmih razreda osnovnih škola trebalo da pomogne u opredeljivanju srednje škole i obrazovnog profila koji će da upišu. Na ovogodišnjem, 20. „Sajmu obrazovanja” predstavlja se desetak srednjih škola iz Subotice i Bačke Topole, a svoj štand ima i nekoliko visokoobrazovnih ustanova, kao i Nacionalna služba za zapošljavanje i Infostud. Nakon svečanog otvaranja, održan je i okrugli sto na temu „Dualno obrazovanje”.\nSajam obrazovanja svečano je otvorio Borislav Staničkov, načelnik Školske uprave Sombor, koji je rekao da će Konkurs za upis u srednje škole Ministarstvo prosvete objaviti do 1. maja. Otvaranju je prisustvovao i Blaško Stantić, član Gradskog veća zadužen za oblast obrazovanja.\nUčenici osmih razreda organizovano dolaze na „Sajam obrazovanja” koji je danas otvoren do 18 ;asova, a sutra od 9 do 16 časova.


Izvor: Radio Televizija Vojvodine, 27.Jul.2021, 20:39\nMinstar finansija i član Predsedništva SNS Siniša Mali danas je reagovao na najnovije kritike bivšeg guvernera NBS i profesora Ekonomskog fakulteta Dejana Šoškića i konstatovao da se"ponovo stavlja u službu onih koji konstantnim lažima pokušavaju da se ubace u fotelju, kako bi nastavili da kradu".\nOn je konstatovao da Šoškić maliciozno pokušava da unizi rezultate koje Srbija postiže, te da realne podatke zamenjuje onima koji bi bili mili i njemu i njegovom >> Pročitaj celu vest na sajtu Radio Televizija Vojvodine << nalagodavcu, po čijim se medijima šepuri, govoreći neistine.\nMali je naveo da je javni dug Srbije, bez obzira na nikada veću krizu koju je izazvala pandemija virusa korona, stabilan i da trenutno iznosi 56,2 odsto BDP-a, što je ispod nivoa od 60 odsto koliko predviđa Mastriški sporazum.\nOn podseća Šolškića da je Srbija prošlu godinu uspela da završi sa odličnim rezultatom, pošto je javni dug bio 58,2 procenta BDP-a, te da je Srbija jedna od retkih zemalja u Evropi koja je uspela da javni dug drži pod kontrolom, i tako će, tvrdi, i ostati uprkos merama podrške i građanima i privredi u iznosu od osam milijardi evra.\nMinistar smatra da iz Šoškićevih reči izbija zavist, jer je Srbija uspela da sačuva ekonomiju, radna mesta, da sačuva fabrike i podsetio je da su "Šoškić i njegovi pajtosi Srbiji ostavili javni dug od preko 70 odsto i zemlju pred bankrotom".\n"Realni rast koji se očekuje na kraju 2021. godine je šest odsto sa daljim povećanjem kapitalne potrošnje države na 7,2 odsto BDP-a. Ali, možemo očekivati i rast od 7 odsto BDP-a, koji će najverovatnije ponovo biti jedan od najboljih rezultata u Evropi", naveo je Mali i podsetio da je prošla godina, kada se dogodila najveća kriza ikada završena sa padom BDP-a od svega 1 odsto.\nIstakao je da svetske finansijske institucije prepoznaju uspeh koji je postignut, pre svega vođenjem odgovorne, domaćinske ekonomske politike, što u odnosu na vreme kada su oni vladali nije bio slučaj.\n"Građani imaju odlično pamćenje, te se sećaju koliko ste i Vi i Vaš nalagodavac bili odgovorni, ali pre svega prema svom džepu, što se i vidi po tajnim računima od Mauricijusa, preko Švajcarske do Hongkonga. Podsećanja radi, udeo kapitalnih rashoda 2010. godine iznosio je svega 3,2 odsto, dok je taj procenat sledeće, 2011. godine bio 3,1 odsto", naveo je Mali i dodao da se danas za kapitalna ulaganja izdvaja čak 7,2 odsto BDP-a.\nMali je naveo da se građani sećaju i da su posle njih bile neophodne teške mere fiskalne konsolidacije.\n"Tako pamtimo da je kurs evra bio 81 dinar, a da se zahvaljujući bravuri gospodina Šoškića maestralno popeo na čak 113,13, koliko je iznosio 2012. godine. Možda je bolje ne podsećati ljude kako im je na taj način obezvređen realni dohodak i time urušen kvalitet života. Kada već govorimo o urušavanju životnog standarda, prisetimo se i minusa u kojem ste plivali, pošto kada je reč o privrednom rastu, on je 2012. godine iznosio -0,7 procenata. Podsetiću i da tada nije bila kriza, poput ove sa kojom se danas suočavamo", naveo je Mali i dodao da je apsolutni iznos BDP-a u odnosu na Šoškićevo vreme, danas gotovo dupliran.\nMinistar je podsetio i na rekordnu stopu nezaposlenosti, koja je za vreme mandata Šoškića iznosila rekordnih 23,9 odsto, dok je prošle godine, uprkos izazovima, bila 9 procenata.\nGrađani se, kaže Mali, sećaju i ekstremno visokih stopa inflacije, po kojima je još jedan u nizu Đilasovih "majstora za propast" ostao zapamćen.\n"Tako je inflacija u Šoškićevo vreme, 2011. godine, došla do rekordnih 11 odsto, čime je dodatno obezvređen realni dohodak građana. Ali, oni za to ne haju, imajući u vidu da im je primarni interes novac, ali u njihovom džepu", naveo je Mali i zaključio da "pojedinci vide samo ono što oni žele i čuju ono što se njima dopada".\n"Ukoliko bismo govorili istinu, onda bi propagandna mašinerija samozvanog lidera opozicije Dragana Đilasa bila urušena kao kula od karata. Bez plana, bez ideje, ali uz regrutovanje onih za koje smatra da mogu da operu brlog izgovorenog, uz najniže ljudske nagone, verovatno misli da mu je otvoren put ka vlasti. Kako i oni sami ponekad priznaju - milom ili silom", rekao je Mali i podsetio da u propagandne svrhe "ne prezaju da regrutuju i zločince, jer se ne mogu nazvati čak ni kriminalcima".


Partnerstvo održivog razvoja – Ruma i Berzenbrik | Energetski portal Srbije\nPartnerstvo održivog razvoja – Ruma i Berzenbrik\n30.11. 2018 Vesti\nFoto: Opština Ruma\nSumiranjem rezultata dosadašnje saradnje, tokom Кonferencije nemačkog Ministarstva za ekonomsku saradnju i razvoj i GIZ-a u Beogradu, došlo se do zaključka da Ruma i njen bratski, nemački grad Berzenbrik sada ulaze u novu fazu međusobnih relacija.\nOdavno su prevaziđeni stepeni upoznavanja, povezivanja uprava i čelnih ljudi.\nSlađan Mančić, predsednik Opštine Ruma i dr Horst Bajer, gradonačelnik Berzenbrika ponovo su se sastali u Beogradu i razgovarali o proširenju saradnje.\nDobri kontakti, zlata vredni, su kraći put do novih investicija, a Кonferencija o rezultatima projekta „Partnerstvo održivog razvoja jedinica lokalne samouprave“ je mesto mogućnosti razrade novih ideja. Sledeće godine, već u prvim mesecima Ruma će delegirati svog predstavnika privrede, koji će se predstaviti u Nemačkoj i objasniti zašto se odlučio da investira u Rumu.\nPrijateljstvo Rume i Berzenbrika pohvaljeno je i u nemačkoj ambasadi, gde je rečeno da predsednik Republike Srbije, Aleksandar Vučić stvara evropsku klimu u svojoj zemlji. Ovo je za naš sajt potvrdio dr Željko Dragić, predsednik Udruženja „Gradimo mostove“, koji je posetio Ambasadu Nemačke u Srbiji, a koji je ujedno i najzaslužniji za bratimljenje dva grada.\nPodela nemačkih i naših timova na radionice imala je za cilj razradu projekata, u slučaju Rume vezanih za korišćenje obnovljivih izvora energije.\nPodsetićemo na projekat postavljanja solarnih panela na objekat osnovne škole u Malim Radincima. Prema rečima Dragana Кosanovića, šefa Odeljenja za lokalni ekonomski razvoj, sve je spremno za realizaciju ove ideje.\nOn dodaje da će sledeći korak u okviru saradnje sa Berzenbrikom biti odlazak rumske delegacije u ovaj grad u Nemačkoj, kako bi na licu mesta prisustvovala otkrivanju ploče sa natpisom Rume kao prijateljskog grada, na ćiriličnom pismu.\nPrema rečima dr Željka Dragića, predsednika Udruženja „Gradimo mostove“ , odbornika i predsednika SDP-a u Berzenbriku primerom prijateljstva ova dva grada treba svi da se rukovode. Ruma i Berzenbrik su najbolji ambasadori srpsko-nemačkog društva.\nOn još kaže da je Berzenbrik jedini grad Donje Saksonije koji je utemeljio prijateljstvo sa srpskim gradom uopšte.\nU kabinetima prvih ljudi ova dva grada zaključeno je da će sledeća godina biti u znaku još intenzivnije razmene mladih, ali i kulturne i privredne saradnje.\nUdruženje Gradimo mostove\nPred Srbijom važna odluka o okretanju novim izvorima...\nSrbija da bude tranzitna ruta i u energetici


Derbi futsala bez pobjednika – SNEWS\nBy SNews 27. Novembra 2021. 183\nU derbiju 8.kola Futsal lige Srbije između Novog Pazara i Loznice nije bilo pobjednika, utakmica je završena 2:2 (2:1).\nMeč za prave slodokusce ove igre obilovao je svim onim što ovaj sport čini posebnim, a u čemu je uživalo oko 500 ljubitelja futsala.\nLoznica je imala ulogu favorita, ali su momci iz Sandžaka prikazali više od igre i imali par neiskorišćenih zicera, pa su gosti nekako uspjeli da sačuvaju bod.\nGolove za Novi Pazar su postigli Vukadinović u 14. minutu, te rezervista Ćorović samo pet minuta kasnije, dok su kod gostiju precizni bilo Avramović i Perić u 13. i 34. minutu utakmice.\nSenku na ovaj meč bacila je teška povreda koju je zadobio najbolji igrač plavih Veroljub Vukadinović, kada je jedan od gostujućih igrača bezobzirno startovao sa obe noge na njega, te ga, prema prvim procjenama, odvojio od terena na neko vrijeme.\nOvim neriješenim rezultatom ne mogu biti zavoljni ni jedni ni drugi, koji sada sa po devet bodova zauzimaju drugu i treću poziciju na tabeli, iza lidera Vranja.\nNovi Pazar iz šest odigranih utakmica ima četiri pobjede i po jedan poraz i neriješen ishod, a narednu utakmicu igra već u srijedu protiv Bečeja. To je meč 7. kola koji je bio odložen prošle sedmice zbog bolesti igrača iz ovog vojvođanskog grada.\nTagovi: Futsal liga Srbije Kmf Bečej Kmf Loznica Kmf novi pazar


Barozo: EU će nastaviti da se širi - B92.NET\nInfo / Ekonomija 2\nBarozo: EU će nastaviti da se širi\nBeograd -- Bivši predsednik EK Žoze Manuel Barozo veruje da će proces širenja EU biti nastavljen i da će zemlje Zapadnog Balkana ući u EU u ne tako dalekoj budućnosti.\nOn je, govoreći na međunarodnoj konferenciji "Evropska unija i Zapadni Balkan 2015-2020 - šanse partnerstva i obostrane nedoumice", u organizaciji Instituta za javnu politiku, koja se održava u Beogradu, kazao da današnja vlada Srbije i premijer Aleksandar Vučić imaju snažan mandat i kapacitet da vode zemlju u pravcu EU, na putu koji je otvoren.\nTakođe je istakao da je ponosan što je, kao predsednik EK predložio Savetu EU otvaranje pregovora sa Srbijom i Crnom Gorom.\nI pored zamora, on je ubeđen da će se proces širenja nastaviti, jer je to u obostranom interesu.\nBarozo je podvukao da je proširenje EU bio do sada veliki uspeh, poredivši Poljsku i Ukrajinu, te navodeći da statistike pokazuju da se Poljska, posle prijema, za četiri puta više razvila po pitanju prosperiteta od Kijeva.\n"EU je uspela da proširi prosperitet i stabilnost", podvukao je on ističući da se Unija nije širila na Baltik, Bugarsku i Rumuniju danas ne bi imali samo jednu krizu kao što je u Ukrajini, već mnogo kriza na starom kontinentu.\nBarozo je podsetio da Cclan 42 dokumenta EU jasno kaže da svaki kandidat ima pravo da postane član EU ako je posvećen da brani vrednosti slobode i mira, te dodao da je u Solunu dato obećanje zapadnom Balkanu.\nRekavši da danas govori isključivo u lično ime, jer više nema funkciju u EU, on je izrazio uverenje da će EU moći da primi zemlje zapadnog Balkana.\nTakođe je ocenio da postoji napredak u zemljama regiona po pitanju vladavine zakona, ekonomije, ali i da postoje oblasti u kojima je potrebno više činiti.\n"EK ume nekada da bude veoma oštra u primedbama, ali to treba gledati kao na čvrst način pokazivanja ljudbavi. Cilj je da se zemlji pomogne na putu u EU", podvukao je Barozo.\nOn je rekao da poznaje Srbiju, i da je u Beogradu boravio 1989.godine, na Samitu nesvrstanih kada je čuo od nekih da će se zemlja raspasti, u šta nije mogao da veruje.\nMeđutim, podvukao je da se to ipak desilo zbog nacionalističkih trendova.\n"Ne krivim samo jednu stranu, ali nacionalistički trendovi su uništili nešto što je zanimljiv demokratski eksperiment. Moramo shvatiti da je ta zemlja imala sve mogućnosti da postane veoma važan član naše Unije", konstatovao je Barozo.\nMladi u Srbiji, prema njegovim rečima, žele otvorenu, modernu zemlju, a oni su važni za budućnost države.\nBarozo je naglasio da članstvo u EU ne oduzima moć i uticaj zemljama, već je povećava.\nTakođe je kazao da je EU, iz finansijske i dužničke krize, koja se nazivala evropskom, iako je EU nije izazvala, izašla snažnija.\nBivši predsednik Evropske komisije Žoze Manuel Barozo ocenio je da pitanje Rusije ne određuje odnose Srbije i EU, i rekao da priznanje Kosova nije uslov da neka zemlja uđe u EU.\n"Ne mislim da je pitanje Rusije u vezi sa odnosima EU i Srbije. U EU ima mnogo zemalja koje imaju tradicionalne odnose sa Rusijom i to nije problem. Za Srbiju je od ključnog značaja da sprovede ekonomske i ostale reforme, a ne stepen saradnje sa Rusijom", rekao je on u pauzi konferencije.\n"Priznanje Kosova nije uslov za EU, to je više nego jasno. Ima zemalja, kao što je Španija koje su važne članice EU i nisu priznale Kosovo", rekao je Barozo.\nBarozo je istakao da su dobrosusedski odnosi na Zapadnom Balkanu posebno važni i da je "značajno što su odnosi Srbije i Kosova sada bolji".\nOn je dodao da je srećan što su tome doprinele Evropska komisija i (bivša šefica evropske diplomatije) Ketrin Ešton.


Kristina Jezdic « Poslovno Udruženje - Pumed\nREŽIM KRETANJA TERETNIH VOZILA KROZ SUBOTICU\nGrad Subotica je doneo rešenje o privremenoj izmeni režima saobraćaja za teretna vozila čija najveća dozvoljena ukupna masa prelazi 7,5 tona. Pomenuta zabrana primenjuje se od danas, 21. januara, na sledeći način: Teretna vozila čija najveća dozvoljena ukupna masa prelazi 7,5 tona a koja se kreću iz smera ulice Somborski put ka centru Grada na […]\nIZDAVANJE ISPRAVA PO HITNOM POSTUPKU BEZ PLAĆANJA TAKSE\nUdruženje podseća članove u vezi sa mogućnošću podnošenja zahteva po hitnom postupku za izdavanje saobraćajnih i vozačkih dozvola bez plaćanja takse Ministarstvu unutrašnjih poslova.\nPROVERA POSTOJANJA IZREČENE KAZNE VOZAČU PRE ULASKA U BELORUSIJU I RUSIJU\nPRIMENA SPORAZUMA O SARADNJI U VETERINARSKOJ, FITOSANITARNOJ I OBLASTI BEZBEDNOSTI HRANE ZAPADNOM BALKANU\nAlbanija Severna Makedonija Srbija\nSporazum o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu između Srbije, Makedonije i Albanije sačinjen je u Tirani, 21. decembra 2021. godine, a potvrđen je od strane nadležnog organa RS 29. decembra 2021. godine i primenjuje se od 3. januara 2022. godine.\nPOJAŠNJENJE U VEZI OBAVEZE POHAĐANJA PERIODIČNE OBUKE ZA PROFESIONALNE VOZAČE\nZbog učestalih pitanja u vezi sa obavezom pohađanja periodične obuke, u nastavku je dato pojašnjenje. Pravilnikom o uslovima i načinu sticanja sertifikata o stručnoj kompetentnosti i kvalifikacione kartice vozača (“Sl. glasnik RS”, br. 102/2018) definisano je da izdata kvalifikaciona kartica vozača ima rok važenja od 5 godina. Da bi vozač mogao da produži kvalifikacionu karticu […]


Radovan Višković: Novalić ima korektan stav, za sada nećemo tužiti FBiH\nAutor Ena Maj 08, 2019\nUpravni odbor UIO BiH dao je saglasnost na Nacrt Zakona o PDV-u. ne podrazumijeva promjenu stope PDV-a od 17%. Nacrt je izradila UIO radi usklađivanja sa europskim direktivama, ali i kako bi olakšala rad poslovnoj zajednici, saopćeno je nakon sjednice Upravnog odbora.\nNacrt zakona o PDV-u biće dostavljen komisijama entitetskih parlamenata na konsultacije, nakon čega će biti ponovo razmotren na UO i upućen u javnu raspravu, javlja N1.\nNacrt koji se danas našao na dnevnom redu ne podrazumijeva povećanje PDV-a od 17%, niti uvođenje diferencirane stope, što se sve češće pominje u javnosti.\nDenis Zvizdić, Predsjedavajući SM BiH uoči sastanka je kazao: "Ja mislim da će sjednica biti nastavljena u narednom periodu, bez nekih velikih zaključaka."\nNa današnjoj sjednici nije bilo saglasnosti između predstavnika entiteta o privremenom poravnanju - a koje se tiče raspodjele prihoda iz UIO BiH. Iako nezadovoljna koeficijentima raspodjele PDV-a između entiteta, RS za sada neće podići tužbu protiv FBiH, saopštio je ovo premijer RS, Radovan Višković, uoči sastanka.\n"Jutros sam razgovarao sa Novalićem. Moram razumjeti njegovu poziciju. On je stava, a ja mislim da je to u suštini korektno da dok ne bude izabran ponovo ili izabrana nova Vlada FBiH da on o tom pitanju ne može da donosi odluku", rekao je Višković.\nNa sjednici UO danas je usvojen izvještaj o radu UINO za 2018. godinu i izmjene i dopune Pravilnika o unutrašnjoj organizaciji Uprave čime će, između ostalog, biti riješen i problem rada na graničnim prijelazima Svilaj i Bratunac.\nVišković: Promjene u Vladi do kraja godine\nVišković: BiH prijeti energetski kolaps zbog "Elektroprenosa BiH"\nVišković o gramzivim poslodavcima: Nema dobrog profita bez zadovoljnih radnika\nSalkić: Bošnjaci trenutno u izolaciji u RS\tZajam EBRD-a od 210 miliona evra za koridor 5c


Rađen : Povećan broj turista u regiji Zapadna Srbija (VIDEO) — ZoomUe\nDruštvo / Top vesti / Turizam / Video / TV\nRađen : Povećan broj turista u regiji Zapadna Srbija (VIDEO)\nby Vesna Đurović · decembar 6, 2018\nTARA-Broj turista koji posećuju turtističke destinacije u Zlatiborskom okrugu konstantno raste poslednjih pet godina,a ove godine beleži se povećanje turističkog prometa za 10 odsto,izjavio je direktor TO regije Zapadna Srbija Miroslav Rađen.\n„Domaći turizam je u porastu zahvaljujući vaučerima koje je uvelo Ministarstvo trgovine,turizma i telekomunikacija.Najposećenije su planine ,a ono što je novo u turističkoj ponudi je tura Čarobni turistički prstem koji obuhvata vožnju Drinom od Perućca do Višegrada,posetu Andrić grada,Mokre gore,Drvengrada,vožnju starom prugom od Višegrada do Mokre gore.Sve je veći broj i stranih turista ,među kojima i Kineza“,kaže Rađen.\nTuristička organizacija regije Zapadna Srbija organizovala je,uz podršku resornog ministarstva,konferenciju na Tari ,kako bi turistički radnici sumirali ovogodišnje rezultate i upoznali se sa novim trendovima u oglašavanju u medijima.\n„Marketing i promocija koju rade turističke organizacije treba da budu dobro isplanirani,jer imamo ograničene budžete sa kojima raspolažemo,tako da ne možemo da se pojavljujemo na svim ciljnim tržištima,niti u svim medijima“ ,ističe Rađen.\nZaključak konferencije je da je konstantno prisustvo u medijima jako bitno,ali da se turisti mogu dovesti na željenu destinaciju samo ako im se ponudi nešto drugačije od drugih.\nby Marija Vranic · Published mart 8, 2019\nPredstavljanje projekta “Muzejske priče” u Sarajevu (VIDEO)\nby Vesna Đurović · Published mart 21, 2019\nU jučerašnjem nevremenu poplavljeno 30 kuća\nby branko · Published jul 26, 2014\nNext story U bolnici telefoni u prekidu sat vremena\nPrevious story Optičari pali posle minimalca (VIDEO)


Niški neurohirurzi prvi put operisali tumore neuro-navigacijom\nNaslovna Društvo Niški neurohirurzi prvi put operisali tumore neuro-navigacijom\nSpecijalisti neurohirurgije niškog Kliničkog centra, još jednom su pokazali i dokazali, da su dovoljno edukovani, da izvode najkomplikovanije operativne zahvate, koristeći najsavremeniju opremu.\nOvoga puta, reč je o operacijama tumora na mozgu, prilikom kojih su niški neurohirurzi, tokom protekle nedelje, prvi put upotrebili, potpuno novi pristup ovom složenom medicinskom zahvatu.\nPacijentima je najpreciznijom metodom uklonjeno tumorno tkivo iz mozga\nSvoje znanje oprobali su korišćenjem neuro-navigacije, jednog od najsavremenijih aparata za operacije ove vrste, koji omogoćuva tačnu lokalizaciju tumorske promene u lobanji i na taj način, potpuno precizno „navodi“ operatora pri izvođenju intervencija, “Kjuza” aparatom.\nNeurohirurzi niškog Kliničkog centra su, za nekoliko dana, na taj način, uspešno izveli tri operacije, a dokaz za omogućenu potpunu preciznost jesu i pacijenti, koji su već nakon par dana od zahvata, ponovo na nogama i prema rečim lekara, bez ikakvih neuroloških deficita.\nNeuro- navigaciju je KC Niš, odnosno Klinika za neurohirurgiju, dobila na jednonedeljno korišćenje od jedne kompanije, a kako bi se oprobali i uvideli dokle su hirurzi stigli sa našim znanjem.\n„Pomoću tog aparata, dolazimo do tumora, koji je jasno označen i uz pomoć navigacije vidimo da je tu, potom koristimo “Kjuzu” aparat, koji smo zahvaljujući Ministarstvu zdravlja dobili pre dve godine, a koji nam služi za uklanjanje tumorske mase i pritom, poštedimo okolno zdravo tkivo, a nakon interevencije, pacijenti nam izlaze bez neurološkog deficita“, objašnjava doc. dr Vesna Nikolov, rukovodilac OJ Klinika za neuorohirurgiju KC Niš.\nPrethodni tekstDigiTik app pobednik KreNI konferencije: Da sve karte i ulaznice budu elektronske\nSledeći tekstOtvorena najsavremenija laboratorija za genetska ispitivanja u Nišu\nCOVID-19: Trend ubrzavanja rasta broja zaraženih\nBrazilac koji nas upoznaje sa srpskim dijalektima: Oduševljen južnjačkim govorom\nCovid-19: Novih 79 slučajeva virusa, 2 osobe preminule\nLeto počinje večeras: Pljuskovi i sledeće sedmice\nDan sećanja na građane Niša stradale u nacističkom bombardovanju


Vesti online / Vesti / Ekonomija / Šta pohvala Svetske banke znači srpskoj privredi?\nNakon nedavnog izveštaja Svetske banke za 2018, povoljne ocene za Srbiju stižu i sa prolećnog zasedanja te institucije i iz Međunarodnog monetarnog fonda. Ministar finansija Dušan Vujović sastao se u Vašingtonu sa Sirilom Milerom, potpredsednikom Svetske banke za Evropu i Centralnu Aziju, koji je ocenio da Srbija šalje poruku sigurne i stabilne zemlje na Balkanu. Pohvala Srbiji od Svetske banke dodatna je potvrda da su reforme javnih finansija i strukturne mere kvalitetno sprovedene, ocenjuje Ana Brnabić za RTS.\nSrbija je stvorila zrelo tržište za strane investitore, što potvrđuje bolji rejting. Svetska banka ocenjuje i da naša zemlja više nego ikada pre ima uvid u realne mogućnosti razvoja, što doprinosi da precizno definiše prioritete daljih reformi.\nSiril Miler, potpredsednik Svetske banke za Evropu i Centralnu Aziju, kaže da je Srbija ostvarila zapažene pomake na putanji kojom je krenula pre nekoliko godina.\n- Sada je potrebno da sa istom posvećenošću nastavi pozitivan progres u završetku započetih projekata i reformi. Svetska banka nastaviće da sarađuje i pruža podršku Vladi Srbije tokom izazova koji još predstoje - kaže Miler.\n* Srbija zemlja partner na Sajmu privrede u Mostaru\n* "Zbog sive ekonomije svaki dan izgubimo kilometar auto-puta"\nVujović i Miler potpisali su i tri dokumenta - ugovor o donaciji od 1.350.000 dolara za bolju evidenciju javne imovine i dva sporazuma o pružanju savetodavnih usluga uz naknadu, EPS-u i Upravi za sprečavanje pranja novca.\nSrpski ministar finansija poručuje da Srbija planira da istraje u reformama, makroekonomskoj stabilnosti i na putu dinamičnog privrednog rasta.\n- Zbog toga je bitna podrška koju nam kroz strukturne i druge zajmove pruža Svetska banka. Završili smo sa uspehom trogodišnji aranžman sa MMF-om, ali imamo niz zadataka, poput reforme javne uprave, reforme Poreske uprave i poreskog sistema, restrukturiranja velikih državnih preduzeća i završetka privatizacije - kaže Dušan Vujović.\nPohvala Srbiji od Svetske banke dodatna je potvrda da su reforme javnih finansija i strukturne mere kvalitetno sprovedene, ocenjuje premijerka za RTS.\n- Ovo je izuzetno važan signal za sve investitore kada ovakve ocene stignu od kredibilnih međunarodnih institucija. Strukturne reforme bile su neophodne da bismo zaustavili negativne ekonomske trendove i dalje ekonomsko propadanje zemlje. Zahvaljujući tome, uspeli smo da povećamo priliv direktnih stranih investicija, otvorimo nova radna mesta, smanjimo nezaposlenost i povećamo plate i penzije - rekla je Ana Brnabić.\nU Privrednoj komori kažu da se u poslednje četiri godine mnogo toga promenilo. Potvrda su svakodnevni kontakti ne samo za zvaničnicima nego i privrednicima iz inostranstva, koji traže partnere ili dobavljače.\nPredsednik Privredne komore Srbije Marko Čadež kaže da je u prilog tome činjenica da smo po Fajnenšel tajmsu, po njihovoj listi, prvi od 96 zemalja po privlačenju stranih direktnih investicija.\n- U srazmeri sa ekonomijom, uspeli smo da privučemo 12 puta više stranih investicija nego što bi se očekivalo od ekonomije kao što je srpska - kaže Čadež.\nDobar znak je i što domaći privrednici više investiraju u inostranstvu, posebno u regionu.\nSubota 21.04.2018. 07:15\nblago onom kom zelenas falu upucuje, imace sta i njegovi praunuk da otplacuje.


VojvodinaCafe - Svečano otvoren "parking u blatu" u Novom Sadu\nSvečano otvoren "parking u blatu" u Novom Sadu\nVest objavljena: 04.02.2016 10:42\nFunkcioneri novosadskog “Parking servisa” i “Matice srpske” otvorili su neasfaltirani parking iza zgrade najstarije srpske kulturne i naučne ustanove. Zemljani parking je svečano pušten u upotrebu, a na otvaranju su bili predsednik “Matice srpske” Dragan Stanić i direktor “Parking servisa” Stevan Lugonja. Tako je nakon svečanog otvaranja točilice za gas, gradilišta za semafor, osveštavanja vode iz cisterne i ostalih bizarnih događaja u Novom Sadu ove nedelje niz nastavljen.\nParking će biti pod naplatom, bez obzira na to što je samo posut šljunkom. Privemeno parkiralište ima 100 parking mesta, parkiranje će se naplaćivati u skladu sa tarifom za belu zonu - sat parkiranja će koštati 30 dinara, a na ovom parkiralištu važiće i dnevna karta po ceni od 100 dinara. Radovi su koštali oko tri miliona dinara. Nekoliko saobraćajnih znakova na ulazu u parking, dve sijalice i šljunak posut po parceli iza Matice srpske bili su dovoljan povod da Javno preduzeće Parking servis to predstavi kao značajnu investiciju za Grad. Na svečanoj ceremoniji otavranja parkinga posutog šljunkom, govorio je i prvi čovek Matice srpske. On kaže da u tome ne vidi ništa sporno, a da je za ustanovu ovo veoma značajno, jer će ubiranjem dela prihoda od parkinga nadomestiti rupe u budžetu, koje su nastale kresanjem ovogodišnjeg budžeta "Budući da je ovaj prostor bio nama na raspolaganju zašto ne bismo od toga napravili dobit za građane, a samim tim i za Maticu srpsku", kaže Stanić. Stanić kaže da ne smatra da je Matica zloupotrebljena u političke svrhe, imajući u vidu da je pomenuti parking otvoren u jeku predizborne kampanje. S druge strane, medisjki radnici smatraju da je ovim nastavljen niz bizarnih događaja u Novom Sadu, koje predvode političari. “S obzirom na to da smo dobili još jedan parking u blatu, u samom centru Novog Sada, to za mene znači da se Novi Sad sve više i više gura u blato", kaže predsednik NDNV Dinko Gruhonjić. Preteča parkinga iza Matice srpske je onaj kod Pošte u Novom Sadu. I posle nekoliko godina je neuređen, na njemu su deponije, parking je u blatu, ali pod naplatom. Novosađani su ogorčeni, jer svoje automobile parkiraju u blatu, a tu uslugu Parking servisa plaćaju po satu.


Tim za sagledavanje infrastrukture za smještaj, život i rad pripadnika OS BiH posjetio je 17. decembra 2020. godine lokaciju kasarne „Vojvoda Radomir Putnik“ u Doboju u cilju stvaranja boljih uslova smještaja lica u Oružanim snagama BiH.\nIspred Zajedničkog štaba OS BiH u radu tima učestvovali su predsjedavajući tima, zamjenik NZŠ OS BiH za resurse generalmajor Gojko Knežević, dok je ispred MO BiH bio generalni inspektor MO BiH brigadni general Mirsad Ahmić, te predstavnici Ambasade Ujedinjenog Kraljevstva Velike Britanije i Sjeverne Irske.\nNakon uvodnog informativnog brifinga o stanju infrastrukture na pomenutoj lokaciji koji je prezentovao komandant Komande logistike brigadir Ernes Heleg, prisutni su obišli kasarnu sa ciljem uvida u stanje objekata koje je komandant predložio kao prioritete za uvrštavanje u Projekat unapređenja stanja infrastrukture.\nPredviđeno je da ZŠ OS BiH i Tim za infrastrukturne radove izrade projekte za unapređenje uslova za smještaja žena i muškaraca u MO i OS BiH. Realizacija projekata infrastrukturnih radova će se vršiti po fazama, u skladu sa prioritetima, a izrada konačnog plana će se završiti do 31. decembra 2020. godine.\nZamjenik načelnika ZŠ OS BiH za resurse, generalni inspektor MO BiH i predstavnici Ambasade UK Velike Britanije i Sjeverne Irske iskazali su zadovoljstvo sa prezentovanim aktivnostima u kasarni „Vojvoda Radomir Putnik“ u Doboju.\nPrimopredaja dužnosti načelnika štaba Komande logistike OS BiH


Vulin o hapšenju Belivuka i Miljkovića: Srbija danas bezbednije mesto, nećemo dozvoliti stvaranje novog Zemunskog klana | Insajder\nVulin o hapšenju Belivuka i Miljkovića: Srbija danas bezbednije mesto, nećemo dozvoliti stvaranje novog Zemunskog klana\nMinistar unutrašnjih poslova Aleksandar Vulin rekao je, povodom jutrošnjeg hapšenja kriminalne organizovane grupe na čelu sa Veljkom Belivukom i Markom Miljkovićem, da Srbija neće dozvoliti da se u njoj stvori neki novi Zemunski klani da je ona danas bezbednije mesto nego juče.\nAleksandar Vulin, Bratislav Gašić, Ninoslav Cmolić, Veselin Milić i Bogdan Pušić Foto: MUP Srbije\n"Iza nas su meseci teškog i napornog rada, još jedna neprospavana duga noć, ali puna uspeha. Danas je uhapšeno 17 pripadnika organizovane kriminalne grupe koju su predvodili Belivuk i Miljković, koju osnovano sumnjičimo za ubistva, iznude, otmice, dilovanje droge", naveo je ministar.\nKako je istakao, Srbija je ozbiljna zemlja i "nikad sebi neće dozvoliti da se u njoj stvori neki novi Zemunski klan, da postoje organizovane kriminalne grupe koje misle da su jače od države i da mogu da prođu nekažnjeno".\nVulin je dodao da su to ljudi koji su ubijali, mučili, otimali i činili najstrašnija krivična dela o kojima je teško pričati.\n"Kada je predsednik Vučić pre tačno 100 dana rekao da će se Srbija obračunati sa organizovanim kriminalom, bilo je onih koji su se smejali i brojali dane od svakog hapšenja. Više se ne smeju ili ne bi trebalo da se smeju, ako već ne mogu da se postide i kažu ljudsko oprosti, mogu da ćute", smatra ministar.\nOn je podsetio i da je "samo 100 dana" od naloga predsednika uhapšen i Darko Elez koji je godinama bežao pravdi, a sada i grupa koju je predvodio Belivuk.\n"Pošto je ovo velika kriminalna grupa, ne isključujem mogućnost da je bilo još krivičnih dela, s toga pozivam građane da se jave i za svako krivično delo koje znaju ili o radu ovih kriminalanca. Pomozite policiji", rekao je.\nZamenik načelnika UKP Ninoslav Cmolić rekao je da je jutrašnjom akcijom pokazano da u Srbiji nema zaštićenih i da se neće tolerisati nikakve kriminalne grupe.\n"Ova grupa je odgovorna za seriju najmonstruoznijih zločina u poslednjih nekoliko godina. Ona se krila iza navijačke grupe Parizan, to nisu nikakvi navijači već obični kriminalci. Mi ćemo dokazati pojedinačnu ulogu svakog od njih", naveo je.\nKako je zaključio, urađeno je ono što je planirano mesecima i "završićemo sa svakom kriminalnom grupom kao što smo s ovom".\nCmolić: Krili su se iza navijačke grupe\nZamenik načelnika Uprave kriminalističke policije Ninislav Cmolić rekao je da je MUP jutrošnjom akcijom pokazao da u državi Srbiji nema zaštićenih.\n"Grupa koja je jutros razbijena je odgovorna za seriju monstruoznih zločina možda i u poslednjih nekoliko desetina godina", rekao je Cmolić.\n"Napominjem da to nisu nikakvi navijači već kriminalci. Mi ćemo dokazati za svakog pojedinačnog od njih. Nećemo tolerisati nikakve oblike kriminala bez obzira da li se kriju iza navijačkih grupa", rekao je Cmolić dodajući da je akcija planirana mesecima.\nNačelnik Policijske uprave za Grad Beograd Veselin Milić rekao je da je policijska uprava po nalogu Tužilaštva za organizovani kriminal i u saradnji sa BIA sprovela opsežnu akciju na suzbijanju kriminala.\n"Nikada više nećemo dozvoliti kriminalne organizacije, koje su slične i možda jače od zemunskog klana budu te koje će rušiti budućnost naše dece", rekao je Milić.\nTužilac za organizovani kriminal Mladen Nenadić je još jutros potvrdio da je sprovedena akcija, da su u toku pretresi i uviđaji na 30 lokacija, a da je prema 16 lica doneto rešenje o zadržavanju i oni će biti sprovedeni Tužiocu za organizovani kriminal.\nPodsetimo, Veljko Belivuk i Marko Miljković privedeni su 29. januara na beogradskom aerodromu, po sletanju iz Crne Gore. Oni su tada saslušavani u prostorijama SBPOK-a u Makišu nekoliko sati, nakon čega su pušteni na slobodu.\nVeljko Belivuk je pažnju javnosti prvi put privukao 2016. kada je sa Darkom Ristićem napao direktora FK Partizan Miloša Vazuru i pripadnike njegovog obezbeđenja. Više puta je osuđivan i to za nasilničko ponašanje i nanošenje teških povreda, kao vođa grupe koja se bavila trgovinom narkotika, a sudilo mu se i za pomaganje u ubistvu Vlastimira Miloševića krajem januara 2017.


Patrušev: SAD povećavaju vojnopolitički pritisak na nove centre moći - Sputnjik Srbija\n07:52 22.05.2018 (osveženo 07:53 22.05.2018) Preuzmite kraći link\nPatrušev smatra da SAD i njeni saveznici takođe „koriste propagandne kampanje, politiku konfrontacije, sankcije i provokacije“. „Posledica ove politike je neviđeni rast potencijalnih sukoba u međunarodnim odnosima“, rekao je on.\nPrema njegovim rečima, trenutno u svetu prevladava tendencija „preraspodele balansa snaga i formiranje novog multipolarnog modela svetskog poretka“. Njegova odlika je rastući broj država posvećenih nezavisnoj spoljnoj politici, istakao je Patrušev.\n„Uzimajući u obzir ove okolnosti raste strateška uloga ŠOS-a u formiranju policentričnog svetskog poretka. Samo usklađen i koordinisan rad će doprineti rastu kredibiliteta organizacije na međunarodnoj sceni“, dodao je Patrušev.\nOn je takođe rekao da formiranje multipolarnosti nije moguće bez produbljivanja ekonomske saradnje, a integracioni procesi postali su prioritetni pravac u ekonomiji, kako na globalnom, tako i na regionalnom nivou.\nGovoreći o terorizmu, Patrušev je naveo da bi regionalna antiteroristička struktura ŠOS-a trebalo da se bori sa finansiranjem terorizma putem prihoda od nelegalne trgovine narkoticima.\nPutin: Primena sile mimo saglasnosti UN ide naruku teroristima\n„Bez sumnje, glavna pretnja državama ŠOS-a predstavlja međunarodni terorizam. Očigledno je da je efikasnost borbe protiv njega direktno povezana sa formiranjem širokog protivterorističkog fronta i ujedinjenjem napora svih članova svetske zajednice“, naglasio je Patrušev.\nPretnja od terorizma i ekstremizma za zemlje Šangajske organizacije za saradnju dolazi prvenstveno sa teritorije Avganistana, ali jednostrani pokušaji rešavanja situacije samo će je pogoršati, smatra Patrušev.\nOn je dodao da će Savet šefova država Šangajske organizacije za saradnju, koji će se održati 9. i 10. juna u kineskom gradu Kingdao, usvojiti program saradnje u borbi protiv terorizma, separatizma i ekstremizma za 2019-2021.\nborba protiv terorizma, ŠOS, Šangajska organizacija za saradnju, Nikolaj Patrušev